Veče narodne lirske poezije i izvorne muzike | JU Zahumlje\nJU Zahumlje > Uncategorized > Veče narodne lirske poezije i izvorne muzike\nU petak 21.07.2017. godine u 20.30 ispred Gradske kuće u parku biće održano „Veče narodne lirske poezije i izvorne muzike“. Cilj ovog programa je afirmacijama tradicionalnih umjetničkih vrijednosti koje „Zahumlje“ baštini već 119 godina. Jedan od povoda za „Veče narodne lirske poezije i izvorne muzike“ je obilježavanje tri godine od osnivanja Književnog kluba „Poenta poetika“. Publika će imati priliku, a vjerujemo i zadovoljstvo, da uživa u stihovima narodne lirske i lirsko-epske poezije, kao i u izvornoj muzici i pjesmi sa južnoslovenskih prostora. Odlučili smo da publiku podsjetimo na čari i nesumnjive vrijednosti narodne umjetnosti, ovog puta poezije i muzike.\nOsim toga, ovim programom se afirmiše i stvaralaštvo umjetnika koji svoj rad vezuju za JU „Zahumlje“, koja je prepoznata kao hram kulture ne samo na nikšićkim i crnogorskim prostorima, nego i znatno šire. Članovima Književnog kluba „Poenta poetika“, vokalnim solistima i članovima Omladinskog orkestra „Zahumlja“ koji učestvuju u programu posebna je čast i zadovoljstvo što svojim radom ulaze u istoriju trajanja „Zahumlja“.\nNarodne lirske pjesme govoriće članovi Književnog kluba „Poenta poetika“: Sandra Đukanović, Milica Radojičić, Tijana Vujović i Nataša Lalatović. U muzičkom dijelu programa učestvuju vokalni solisti Milena Radonjić, Slavica Vuković i Luka Vasiljević, uz pratnju orkestra koji čine Anja Koprivica, Vasilije Vujadinović, Mirko Ćalić, Novica Stanišić i Ivan Peković.\nOrganizatori poetsko-muzičke večeri kojoj prisustvujete su JU „Zahumlje“ i Književni klub „Poenta poetika“, u okviru Programa podrške razvoju kulture u Nikšiću.


Zoran Kesić i Olja Bećković najgledaniji u svom terminu - NOVA portal\nShowbiz Autor:Pero Jovović14. Sep. 202014:18 > 14:2419 Komentara\nPrva izdanja emisija “24 minuta sa Zoranom Kesićem” i “Utisak nedelje”, emitovane proteklog vikenda, bile su najgledanije emisije u svom terminu emitovanja među korisnicima SBB mreže, pokazuju merenja TV Beata.\nKoliko je gledaocima nedostajala autorska emisija Zorana Kesića i ekipe Njuz.neta pokazuje podatak da su u subotu uveče bili najgledaniji i da, su po share-u, prestigli i javni servis ali i sve televizije sa nacionalnom frekvencijom.\nNova je, prvog dana vikenda u terminu od 21 do 22h imala share 20,65% dok je na drugom mestu bio RTS sa 11,9%. I prvo izdanje “Utiska nedelje” u kojem su gosti Olje Bećković bili Boris Tadić, Marko Milanović i Miloš Hrnjaž bila je najgledanija emisija u svom slotu sa share-om od 18% dok je na drugom mestu bio javni servis sa 13,6%.\nNakon letnje pauze, na male ekrane su se 1. septembra vratile emisije “Probudi se”, “Mentalno razgibavanje” i “Među nama” dok nas početak ostalih prepoznatljivih formata Nove očekuje u narednim danima. Ivan Ivanović svog prvog gosta dočekuje 18. septembra dok se sa “4 i po muškarca” družimo tri dana kasnije.\nLepi Brka se sa “Domaćinskim pričama” i najnovijim receptima danas vraća na male ekrane a prvi gost Vesne Dedić u novoj sezoni sutra uveče biće glumačka legenda Petar Božović.\nDoktorka Katarina Bajec priprema novu emisiju koja počinje da se emituje 27. septembra a povratak PLJIŽ-a zakazan je za 1. oktobar.\n24 minutaNova SOlja BećkovićUtisak nedeljeZoran Kesić


U Mejdanu pala Finska, Zmajevi korak do Evropskog prvenstva » pressing.ba\nU Mejdanu pala Finska, Zmajevi korak do Evropskog prvenstva\nNa krilima fantastičnih navijača u prepunom tuzlanskom Mejdanu, rukometna reprezentacija savladala je Finsku sa 31:19 i stigla na korak do plasmana na Evropsko prvenstvo koje se naredne godine u januaru igra u Austriji, Danskoj i Norveškoj.\n14.04.2019 u 17:24\nI u drugom poluvremenu BiH je dominirala, a 15 minuta prije kraja meča bilo je čak devet golova prednosti za naši tim. Posebno raspoložen u tom periodu igre bio je Dino Hamidović. Uslijedilo je nekoliko promašaja s obje strane, a onda Malinović i Hamidović ponovo sjajno pogađaju te mirno privode utakmicu kraju.\nU drugom meču naše grupe Češka je ostvarila pobjedu u Bjelorusiji rezultatom 26:24 i tako im se revanširala za nedavni poraz na domaćem terenu. Igračem utakmice proglašen je Hamidović, koji je bio i najbolji strijelac utakmice, a zanimljivo da igra u BiH za ekipu Gračanice.


LG PREDSTAVIO NOVU LINIJU PREMIJUM TELEVIZORA | Tech Lifestyle\nPočetna Privatni korisnici LG PREDSTAVIO NOVU LINIJU PREMIJUM TELEVIZORA\nPotvrda liderske pozicije kompanije na rastućem globalnom tržištu OLED televizora uz pomoć ThinQ tehnologije veštačke inteligencije i α (Alpha)9 inteligentnog procesora slike\nUz pomoć integrisanih funkcija veštačke inteligencije, korisnici LG televizora mogu izdavati glasovne komande putem daljinskog upravljača i koristiti izuzetno praktične funkcije napredne tehnologije glasovnog asistenta. Funkcija obrade prirodnog jezika (NLP) omogućava inteligentnu glasovnu kontrolu i komunikaciju koja se zasniva na ekskluzivnoj LG Deep ThinQ platformi. Televizori kompanije LG sa ThinQ tehnologijom veštačke inteligencije podržavaju usluge bazirane na elektronskom vodiču programa (EPG) za pružanje informacija u realnom vremenu i pretragu kanala koji nude željeni sadržaj. Korisnici mogu izdati glasovnu komandu poput „potraži muziku iz ovog filma“ ili „isključi televizor kada se završi ovaj program“ bez ponavljanja naziva programa ili navođenja tačnog vremena.\nLG ThinQ integrisan u najnoviju liniju pametnih televizora kompanije nudi poboljšano interaktivno iskustvo. Televizori koji sadrže ovu platformu mogu funkcionisati i kao čvorišta pametnog doma, te pristupati drugim pametnim uređajima kao što su robotski usisivači, klima uređaji i prečišćivači vazduha, pametni zvučnici i mnogi drugi uređaji koji se povezuju na televizor putem bežične mreže ili Bluetooth-a.\n„Naša vrhunska OLED i SUPER UHD linija za 2018. godinu pokazuje najveći napredak u tehnologiji televizora“, rekao je Brian Kwon, predsednik kompanije LG Home Entertainment Company. „LG ostaje na liderskoj poziciji globalne industrije ekrana pružajući potrošačima najbolje moguće iskustvo gledanja sa tehnologijama poput ThinQ i vodećim procesorima u industriji.“\nPrethodni članakDIDS2018 – o internet identitetu ličnosti, baštine i poslovanja\nSledeći članakHolanđani voze bicikle po putevima napravljenim od toalet papira


Vesti online / Vesti / Srbija / "Haradinaj vraća Srbiju na Kosovo"\n"Haradinaj vraća Srbiju na Kosovo"\nUlazak Srba u novu vladu sa zahtevom da im budu data sva prava koja su dobili Ustavom Kosova, albanska elita smatra povratkom Beograda na te prostore.\nHaradinaj obavestio Tačija da ima većinu za formiranje vlade\nIako je Ramuš Haradinaj, lider koalicije "PAN" i pobednik izbora na Kosovu, obavestio još pre nedelju dana Hašima Tačija da ima većinu za formiranje vlade, predsednik tzv. Kosova mu još nije poverio mandat.\nBaš danas postoji mogućnost da se to desi, a u tom slučaju, kako se spekuliše, Kosovo bi vladu s Haradinajem na čelu moglo da dobije 27 jula. Da li će i Srbi biti u ovoj vladajućoj koaliciji još je neizvesno, bar to kaže Goran Rakić, novi predsednik kosovskometohijske stranke "Srpska“. On nije bio rečit ni kada je reč o tome šta bi Srbi u Haradinajevoj vladi mogli da dobiju, odnosno da traže.\nStefan Surlić sa Fakulteta političkih nauka smatra da je ovo pozicija u kojoj Srbi mogu da "profitiraju“ jer, podseća, Haradinaj bez njih nema većinu za formiranje vlade.\n* Haradinaj je spreman da sarađuje i sa Srpskom listom?\n* Simić: Razgovaraćemo i sa Haradinajem, spremni smo za učešće u vlasti\n* Kosovo konačno izbrojalo glasove: Šta je novo, ko će u vladu\n- Srbi imaju prostor i mogućnost da "ucene" to jest da imaju veće zahteve i zatraže da budu uključeni u prištinsku vladu. To bi moglo da prevaziđe i neka ustavom garantovana mesta, tačnije da dobiju i više od dva zagarantovana ministarska mesta. Sad se pominju čak četiri, što znači da Srbi uz ministarstvo za zajednice i povratak, mogu da zauzmu i neki resor koji ima ozbiljniji uticaj na društvo na Kosovu - navodi sagovornik "Sputnjika".\nSurlić podseća da Srbi imaju proporcijalnu zastupljenost kako u vladi tako i u svim ostalim ministarstvima, što bi sada moglo da bude iskorišćeno, pa i da se doslovce primeni u praksi.\n- Da li su to državni sekretari, zamenici ministara ili nešto treće, što im je zagarantovano i Ustavom Kosova, videćemo. Ako se ovome doda i njihova neophodnost za formiranje vlade, Srbi mogu da računaju na veoma dobre pozicije u svim institucijama u Prištini - kaže Surlić.\nU Prištini ima bezbroj špekulacija o tome zašto Tači ne daje Haradinaju mandat. Od toga da se Tači i Haradinaj "prepiru" oko kadrova vezanih za bezbednosne službe i srodne resore, pa do toga da Tači meri da li će imati više štete ili koristi ako Srbe više uključi u vladu Kosova.\nJavno mnjenje na Kosovu već odavno smatra da bi veće učešće Srba u vladi Kosova značilo i povratak Beograda na Kosovo, s obzirom da je zvanični Beograd stao javno iza Srpske liste. U ovakvim stavovima prednjači Aljbin Kurti, drugoplasirani na kosovskim izborima, kome rejting iz dana u dan raste. Kurti ne menja mišljenje kad je reč o tome da Srbi ne bi trebalo da budu deo izvršne vlasti osim u granicama koje im garantuje Ustav. On, takođe, smatra da bi davanje "prevelikih ustupaka Srbima“, faktički, kako je to nedavno rekao "poništilo nezavisnost Kosova“.


Beogradu su potrebni kružni tokovi » Opozicionar\nBeogradu su potrebni kružni tokovi\nIzvor: Opozicionar\t poslednja izmena 19. jula 2017.\nFoto: Net Travel\nPrenosimo saopštenje Beogradskog odbora Dosta je bilo i njihov plan za rešenje saobraćajnih problema grada:\nSekretarijat za saobraćaj Beograda raspisao je tender za izradu Studije opravdanosti izgradnje kružnih tokova na 133 postojećih raskrsnica sa predlogom lokacija i idejnih rešenja. Studija se odnosi na neke velike raskrsnice, poput Terazija i Prizrenske ili Terazija i Trga Nikole Pašića, potom Vase Čarapića i Francuske, raskrsnice kod Vukovog spomenika, Pravnog fakulteta i Beograđanke (Kralja Milana i Kneza Miloša).\nZa razliku od “projekata” kao što su Beograd na vodi, Bus Plus fijasko, muzička fontana na Slaviji ili jarboli u najavi, koji su primeri korupcije, ovo je prva odluka beogradskih vlasti koja barem gleda u pravom pravcu.\nPored navednih lokacija, i Novi Beograd, Zemun, Zrenjaninski, Pančevački i Obrenovački put i mnoge druge saobraćajnice bi značajno poboljšale protočnost uvođenjem kružnih tokova. Sve veće saobraćajne gužve i neprohodne ulice, nedostatak parking mesta i javnih garaža, mali broj vozila u GSP-u, nedovoljna pokrivenost rubnih naselja, život u Beogradu čine sve težim. Kružni tokovi su u poređenju sa semaforima mnogo bolje rešenje koje povećava protočnost saobraćaja, štedi gorivo i manje zagađuju okolinu i time pomažu unapređenju urbanistički zapuštenom dvomilionskomj gradu koji tapka u mestu već više decenija\nU našem planu u 20 tačaka za Beograd pod brojem 14 stoji zacrtano – rešiti akutne saobraćajne probleme. Program, u krupnim crtama, nalaže da se obnovi saobraćajna infrastruktura, otvori javna debata o metrou, završi zaobilaznica oko Beograda, planiraju i izgrade mostovi, kao i dugoročno rešavanje problem parkiranja u Beogradu.\nGrad Beograd je uvek bio veći i dugovečniji od svih vlasti. Zato briga o njemu i planiranje života u njemu ne sme nikada da bude određena kratkoročnim političkim ciljem jedne partije i ideologije. Kružni tokovi su nepohodni Beogradu. Kada dobije poverenje građana Beograda, Dosta je bilo će, bez korupcije, burazerskih tendera i nekvalitetnih radova, potpuno transparentno realizovati projekat uvođenja kružnih tokova na sve raskrsnice u Beogradu gde struka pokaže da je to moguće i opravdano.\nBeogradDosta je bilo


Enver Hoxha pozvao sve članice Arapske lige da priznaju Kosovo - Klix.ba\nU posjeti Egiptu\nEnver Hoxha pozvao sve članice Arapske lige da priznaju Kosovo\n14.1.2013. u 19:14\nEnver Hoxha (Foto: Anadolija)\nMinistar vanjskih poslova Kosova Enver Hoxha, pozvao je tokom posjete egipatskoj prijestolnici Kairu, sve zemlje članice Arapske lige da priznaju nezavisnost Kosova.\nKosovski ministar vanjskih poslova Enver Hoxha, sastao se danas u Kairu sa generalnim sekretarom Arapske lige Nebilom Al-Arabijem.\n"Mi želimo da sve zemlje članice Arapske lige priznaju nezavisnost Kosova", rekao je Hoxha na konferenciji za novinare održanoj nakon sastanka, podsjećajući da je Kosovo do sada priznalo 13 arapskih zemalja.\nUkazujući na zajedničke tačke Kosova sa arapskim svijetom u religijskom, historijskom i kulturološkom smislu, Hoxha je napomenuo i kako su interni problemi nekih arapskih zemalja doveli do zastoja u njihovim vanjskopolitičkim relacijama.\n"Moguće je da su neke arapske zemlje, kada je u pitanju priznanje nezavisnosti Kosova, zakasnile zbog svojh unutrašnjih problema. No, sada nakon arapskog proljeća ne postoji prepreka da priznaju našu nezavisnost", poručio je Enver Hoxha.\nOn je ovom prilikom zahvalio Turskoj, koja je jedna od prvih zemalja koje su priznale kosovsku nezavisnost, te naglasio da je njegova zemlja priznata od ukupno 98 država u svijetu.\nMinistar vanjskih poslova Kosova jučer je doputovao u Kairo, a jutros se sastao i sa ministrom vanjskih poslova Egipta Muhammedom Kamilom Amrom, sa kojim je razgovarao o bilateralnim odnosima kao i regionalnim događanjima.


TRADICIONALNA HRANA, MUZIKA, TURIZAM: Dani Nemačke po drugi put u Beogradu od 21. do 23. oktobra! : Nadlanu.com\nTRADICIONALNA HRANA, MUZIKA, TURIZAM: Dani Nemačke po drugi put u Beogradu od 21. do 23. oktobra!\nObjavljeno 12. okt 2016. / 09:40:05\nOvo je već tradicionalna manifestacija koja se uspešno realizuje u saradnji sa Nemačko - srpsko privrednom komorom, Turističkom organizacijom NemačkeiAmbasadom Nemačke u Beogradu.\nNa otvaranju, 21. oktobra u 19 časova, počasni gost će biti sekretar Ambasade Nemačke, Jirgen Šmid, zadužen za privrednu saradnju, predstavnik AHK - Nemačko - srpske privredne komore i Turističke organizacije Nemačke.\nCeremoniju otvaranja ulepšaće i folklorno-muzička sekcija Udruženja Nemaca, Hun Gerhard iz Sombora, a prisutnima će se obratiti i predsednik ovog udruženja, Anton Bek.\nTokom trodnevne manifestacije uživaćete u duhu Nemačke, promociji nemačkih brendova, izložbi fotografija nemačkih gradova i promociji Nemačke kao popularne turističke destinacije, ali i muzici, plesu, degustaciji piva i wurst kobasica.\nTuristička organizacija Nemačkeu saradnji sa Lufthansomvam daje mogućnost da učestvujete u nagradnoj igri „OSETITE ČAROLIJU NEMAČKE PRIRODE“. U periodu od 20. oktobra do 14. novembra, možete posetiti internet prezentaciju www.germany.travel, gde ćete imati priliku da odgovorite na pet pitanja o Saveznoj Republici Nemačkoj. Ukoliko odgovorite tačno na svih pet pitanja, možete osvojiti povratno putovanje u Frankfurt, u ekonomskoj klasi za dve osobe, na bazi dva noćenja sa doručkom. Izvlačenje dobitnika je 18. novembra.\nPogledajte kakva atmosfera je bila prošle godine na Danima Nemačke:


IVANOVIĆ: ŽENE I DJEVOJKE SA INVALIDITETOM IZLOŽENE VIŠESTRUKOJ DISKRIMINACIJI - Radio Kotor\nTroje Kotorana Dunja Samardžić, Andrija Samardžić i Miroslava Mima Ivanović 2019. godine su osnovali NVO Inicijativa mladih s invaliditetom Boke sa sjedištem u Kotoru, kako bi svoje znanje iz oblasti prava osoba sa invaliditetom iskoristili na jedan inovativni način, i pomogli osobama sa inavaliditetom (OSI) i njihovim porodicama da ostvare svoja zakonom zagarantovana prava, kazala je gostujući u emisiji Svjetlost zvuka izvršna direktorka ove NVO, Miroslava Mima Ivanović.\n,,Smatramo da ćemo našim angažovnjem pomoći da se status osoba sa invaliditetom u Kotoru popravi, a takođe ćemo svoje znanje iskoristiti i da djelujemo na nacionalnom nivou. Naši ciljevi su vezani za osobe sa invaliditetom i njihove porodice, ali ćemo i značajan akcenat staviti na specifične grupe koje su višestruko diskriminisane poput žena sa invaliditetom, djece sa invaliditetom, roma sa invaliditetom “, istakla je Ivanović.\nPrvi projekat NVO Inicijativa mladih s invaliditetom Boke pod nazivom ,,Žene i djevojke sa invaliditetom za svoju ravnopravnost”, podržan je od strane ambasade SAD-a u Podgorici a za njegovu realizaciju nisu dobili podršku lokalnih i državnih institucija iako su aplicirali kod Ministarstva za ljudska i manjinska prava .\n,, Projekat smo započeli u augustu 2019., ali njegovo trajanje se nastavilo i u ovoj godini s obzirom na neočekivanu situaciju izazvanu korona virusom. Cilj projekta je na unaprijeđenje položaja žena i djevojaka sa invaliditetom u Crnoj Gori i smanjenje višestruke diskriminacije koju one trpe. U proteklom periodu smo realizovali istraživanja sa ženama i djevojkama sa invaliditetom i njihovim porodicama i drugim relevantnim subjektima, o položaju ove grupe u društvu. Organizovali smo individualne intervjue sa 30 žena i djevojaka sa invaliditetom iz cijele Crne Gore, sa 15 članova njihovih porodica i dvije fokus grupe sa aktivistkinjama sa invaliditetom koje su aktivne u NVO sektoru i organizacijama i sa predstavnicima organizacija koja se bave zaštitom prava žena, kao i sa institucijama koje se bave rodnom ravnopravnošću ili značajnim pitanjima za osobe sa invaliditetom. Dobili smo podatke o tome koje su to vrste diskriminacije, koje su to vrste nasilja koje su one pretrpjele u posljednjih pet godina, i koja bi im podrška bila potrebna da unaprijede svoj položaj. Od članova porodice smo dobili podatke koji održavaju njihovu situaciju u odnosu na to kako oni trpe diskriminaciju, zbog toga što imaju ženu djevojku ili djevojčicu sa invaliditetom u svojoj porodici. Prikupili smo podatke i o takozvanoj povezanoj diskriminaciji i naravno mjerama koje bi njima omogućile da ostvare kvalitetni odnos sa svojim sestrama, kćerkama i majkama”, dodaje Ivanović.\nNa osnovu rezultata ovog istraživanja prepoznali su teme o kojima treba više informisati javnost, tako da je NVO Inicijativa mladih s invaliditetom Boke u decembru prošle godine započela realizaciju pet radionica sa ženama i djevojkama i tri radionice sa njihovim porodicama. Ono što je odstupanje od prvobitnog plana je da se radionice zbog epidemiološke situacije moraju održavati online.\n,,U decembru održana prva radionica sa članovima porodica iz Boke Kotorske i Budve, dok se prošlog vikenda održala radionica sa članovima porodica iz Centralne regije. Tema radionica bila je Usluge socijalne i djecije zastite za porodice žena djevojaka i djevojčica sa invaliditetom i za same žene i djevojke, s obzirom da se po istraživanju kao problem javlja to da roditelji nemaju podršku od strane sistema u brizi za svoja prava, na primjer na personalnu asistenciju, pomoć u kući, dnevni boravak i slično, kao i ostalih usluga socijalne dječije zaštite koje su zakonom prepoznate, a za koje ima veoma malo informacija i zaista su učesnici radionica iskazali zadovoljstvo što što su čuli nešto novo. U narednom periodu ćemo sprovoditi radionice sa ženama i djevojkama sa invaliditetom iz svih krajeva Crne Gore. Na kraju ovog projekta ćemo objaviti izvještaj o višestruko je diskriminacija i nasilju nad ženama i djevojkama i djevojčicama sa invaliditetom i njihovim porodicama i podršci koja im je potrebna da se diskriminacija i nasilje nad njima smanji. Izvještaj će biti objavljen u elektronskoj formi na našem i engleskom jeziku kako bi bio poslat kako domaćim tako i međunarodnim zainteresovanim stranama koje prate rodnu ravnopravnost i prava OSI”, pojasnila je Ivanović.\nProjekat ,,Žene i djevojke sa invaliditetom za svoju ravnopravnost” trebalo bi da bude završen do kraja februara ili marta ove godine.\n,,Odlučili smo da to bude jedan od naših prvih projekata, zato što je specifičan položaj žena djevojaka i djevojčica sa invaiditetom, i nije toliko česta tema Crnoj Gori, jer se ne uzima u obzir višestruka diskriminacija kojoj je ova grupa izložena. Naročito se malo govori o nasilju koje ove žene trpe, a sa druge strane i oni projekti koji su rođeni iz ove oblasti su obuhvatali samo iskustva i razmišljanja samih žena i djevojka sa invaliditetom, a nisu se zajednički prikupljeni podaci od žena i djevojaka i njihovih porodica. Koliko će žene i djevojke biti aktivne, osnažene da prepoznaju diskriminaciju i nasilje i da se bore protiv njega, prvenstveno zavisi od toga u kakvim su porodični uslovima odrastali, to jeste da li je njihova porodica imala neophodnu podršku da se adekvatno postaviti prema njihovom invaliditetu, i da izgradi kvalitetne odnose sa svojom kćerkom, sestrom, majkom sa invalidietom, što utičče na izgradnju njihove ličnosti. Kakvu ćemo ženu ili djevojku sa invaliditetom imati zavisi od toga koliku podršku pružimo njenoj porodici”, zaključila je Ivanović.\nNVO Inicijativa mladih s invaliditetom Boke sa sjedištem u Kotoru je takođe započela projekat ,,Za rodnu ravnopravnost osoba sa invaliditetom u oblasti rada i zapošljavanja” a u februaru se očekuje i početak još jednog projekta koji će se direktno ticati OSI i i njihovih porodica u Kotoru.


Internacionalni sastanak sa nevladinim sektorom u Argentini i Nemačkoj – Berlin 16-30. jun 2019. – Projekat VM-Pro\nПочетак » Diseminacija » Internacionalni sastanak sa nevladinim sektorom u Argentini i Nemačkoj – Berlin 16-30. jun 2019.\nInternacionalni sastanak sa nevladinim sektorom u Argentini i Nemačkoj – Berlin 16-30. jun 2019.\nPosted on 17 јуна, 2019 in Diseminacija\nBruno Motti, kao predstavnik asocijacije Mosaico, učestvovao je na sastanku zajedno sa koordinatorima projekta i predstavnicima škola iz Argentine i Nemačke. Sastanak se fokusirao na razvoj nove internacionalne saradnje i projekte o mladima sa invaliditetom. Bruno Motti je na ovom sastanku predstavio projekat VM-PRO i njegove postignute rezultate, zauzimajući se za interese svih učesnika, posebno tokom predstavljanja Android aplikacije. To je dobar trenutak za napuštanje promotivnih materijala za projekt i privlačenje interesa nekih učesnika.


Piroćanac krao po Kragujevcu iz automobila i lokala | InfoKG - Mesto gde se informišem\nSreda, 10 Oktobar 2018 15:35Autor: Jovana Mladenović\nProtiv tridesettrogodišnjeg Piroćanca podnete su krivične prijave jer se osnovano sumnja da je na području Kragujevca iz jednog vozila i dva lokala ukrao torbe sa novcem i dokumentima, te neovlašćeno držao oružje i eksplozivne materije.\nPripadnici Ministarstva unutrašnjih poslova u Kragujevcu podneli su, po nalogu Osnovnog javnog tužilaštva, krivičnu prijavu protiv muškarca iz Pirota (33), zbog postojanja osnova sumnje je izvršio tri krađe, kao i krivično delo nedozvoljena proizvodnja, držanje i nošenje oružja i eksplozivnih materija.\nKako se sumnja, ovaj Piroćanac je u protekla četiri meseca na području Kragujevca iz jednog vozila i dva lokala ukrao torbe sa novcem i dokumentima.\nPolicija je prilikom hapšenja kod osumnjičenog pronašla pištolj i devet metaka.\nOsumnjičeni se tereti i da je obio kuću u Pirotu iz koje je ukrao veću sumu novca, a deo ukradenog novca policija je pronašla i vratiće ga vlasniku.


Šef grupe za azil, migraciju i ljudska prava u Ministarstvu unutrašnjih poslova Austrije Peter Vebinger upozorava da trenutno nastaje nova migrantska ruta - "džamijska ruta", duž koje džamije nude podršku migrantima.\nOn je uveren da rastući broj izbeglica vodi ka "napetoj situaciji", koja se neće razviti tako dramatično kao 2015., iako postoji slično veliki potencijal u kriznim regionima.\nEkspert austrijskog ministarstva vidi rizik od velike navale za iduću godinu, ako ne budu preduzete potrebne pripreme.\nRast broja migranata 2014.godine vodio je ka ishodu koji smo imali 2015., a to bi moglo da se desi 2019., prenose austrijski mediji reči Vebingera.\nNova balkanska ruta, koja trenutno nastaje, vodi preko Albanije, Crne Gore ili Srbije, Bosne i Hercegovine i Hrvatske, a eksperti na licu mesta je nazivaju "džamijskom rutom", pošto džamije duž rute pruzaju podršku izbeglicama u njihovom kretanju.\nAustrijski mediji ukazuju da na internetu postoji niz video snimaka koji na arapskom opisuju detaljno rutu kroz region ka EU.\nVebinger je ukazao da postoji i mogućnost takvog razvoja situacije koji bi mogao dovesti do porasta izbegličkog talasa.\nRAMPA ZA MIGRANTE Desetine ljudi zaglavljeno na granici Meksika i SAD (VIDEO)\nOn je, s tim u vezi, naveo viznu liberalizaciju za Irance, koji mogu direktnim letom doći u Srbiju, a mnogi od njih mogu nastaviti put ka Austriji ili Nemačkoj.\nOn ističe da, ko želi slobodu kretanja unutar Šengena, mora podržati i snažniju zaštitu spoljne granice.


Music Business Balkan :: Izdanja :: "Sloboda" Marka Louis-a\n"Sloboda" Marka Louis-a\nAutor: Foto Dragan Jereminov\n- Ovaj album predstavlja slobodu koju, po mom mišljenu, ljudi već odavno nemaju - kaže Marko o glavnoj temi albuma. - Kroz masovne medije koji bombarduju sadržajim i ceo sistem života, ljudima se nudi iluzija slobode. Muzika je jedan od retkih preostalih formata koja i dalje ima slobodu izražavanja, kako kroz izvodjenje, tako i slušanjem. -\n- Ovaj osećaj slobode kroz muziku, za mene je najčistiji oblik emocija. To su trnci od glave do pete, stvoreni zvukovima koji prerastaju u pesmu. Muzika šamanizma, koja se između ostalog koristi kao terapija i lek, poslužila je kao glavna inspiracija za ovaj album - očaravajući ritam koji vas vodi u drugu dimenziju. Upravo takav osećaj sam imao dok sam stvarao svoju slobodu: “Sloboda “! -\n- Svaki album je priča za sebe i predstavlja jedan period mog života. Veliki uticaj na stvaranje imaju i kolege i koautori mojih pesama. Svaki tekst me inspiriše u interpretaciji, kao što njih inspirišu moji aranžmani, ritam ili melodija.-\n- Moj cilj sa albumom je da možete staviti slušalice, nasloniti se, zatvoriti oči i pridružiti mi se na sceni. Ovo je sloboda koju želim da podelim sa vama.-\nDakle, zavalite se i uživajte u slobodi Markovih kreacija ...\nU prodaji je dvostruki LP „Revolucija“, Lidije Bačić Lille


Manifestacija Evropa priča – živa biblioteka danas na Vračaru – NovostiDana.rs\nManifestacija Evropa priča – živa biblioteka danas na Vračaru\nManifestacija „Evropa priča živa biblioteka“ otvorena je danas na Svetosavskom platou u Beogradu, ispred Narodne biblioteke Srbije, a u okviru Nedelje Evrope na Vračaru.\nTaj dogadjaj organizuju Udruženje gradjana Libero i Gradska opština Vračar, u saradnji s partnerima i predstavnicima lokalnih samouprava iz Skoplja, Ljubljane, Brčko distrikta, kao i s medjunarodnom organizacijom iz Brisela.\nManifestaciji prisustvuje preko 300 mladih ljudi iz Bosne i Hercegovine, Makedonije, Slovenije, Belgije i Srbije koji će imati priliku da se upoznaju, druže, podele iskustva i nauče više o procesu i značaju EU integracija i Evropske unije.\nSvi zainteresovani gradjani imaće priliku da tokom trajanja manifestacije besplatno iznajme „živu knjigu“ i da sa stručnjacima razgovaraju o temi koja ih interesuje u vezi sa Evropskom unijom, razbiju predrasude i informišu se o načinu na koji će članstvo u Evropskoj uniji uticati na njihov život, saopštili su organizatori. Predsednica Udruženja gradjana Libero Jelena Spasović rekla je da je cilj manifestacije da se razgovara o Evropi, evorpskim vrednostima i institucijama, i da mladi na kreativan i interaktivan način „razbiju“ brojne stereotipe, predrasude i mitove o Evropskoj uniji.\n„Očekujemo da gradjani učestvuju u živoj biblioteci. Tu su predstavnici mnogih institucija i eksperti iz različitih oblasti koje su povezane sa EU, od kojih gradjani mogu da dobiju objektivne informacije iz prve ruke i da kroz prijatan razgovor saznaju ono što je za njih bitno“, rekla je Spasovićeva.\nPredsednik Skupštine GO Vračar Mihailo Grupković rekao je da je ovakav dogadjaj jako važan za gradjane i da je ovo drugi put da se organizuje Nedelja Evrope na Vračaru.\n„Važno je da u toku procesa približavanja EU gradjane bolje upoznamo s vrednostima koje se kroz taj proces usvajaju i ulogom koju lokalne samouprave imaju u tom procesu“, rekao je Grupković i dodao da je lokalna vlast gradjanima najbliža i da se reforme prvo osećaju na lokalnom nivou.\nOn je najavio da će u okviru Nedelje Evrope u ponedeljak, 14. maja, biti organizovana ekološko edukativna predstava za učenike nižih razreda Osnovne škole „Kralj Petar Drugi Karadjordjević“. Povodom Medjunarodnog dana borbe protiv homofobije, 17. maja, kako je dodao, biće organizovane radionice za odbornike i ostale organe koji su uključeni u borbu protiv tog nasilja, o diskriminaciji LGBT osoba i načinima za njeno sprečavanje.\nGrupković je naveo i da će biti organizovana i edukacija za vračarske preduzetnike o fondovima EU.\nZamenik upravnika Narodne biblioteke Vladan Trijić poželeo je prisutnima dobrodošlicu pod okrilje Narodne biblioteke i dodao da je ta ustanova mesto susreta, a posebno kada su u pitanju mladi ljudi.\nDirektor Kancelarije za saradnju sa civilnim društvom Vlade Srbije Žarko Stepanović naveo je da je današnji program „Evropa priča živa bilbiloteka“ podržan od strane programa EU „Evropa za gradjane i gradjane“.\nOn je rekao da ta kancerija omogućava učešće u tom programu organizacijama civilnog društva, opštinama, institucijama kulture, obrazovanja i da ga svakodnevno afirmiše sa željom da ga približi gradjanima.\nŠef za informisanje, komunikacije i medije Delegacije EU u Srbiji Pol-Anri Prese istakao je da je ovo važan dogadaj koji se održava nekoliko dana posle obeležavanja Dana Evrope, 9. maja.\n„Ovo je šansa za mlade ljude da razgovaraju sa stručnjacima i nauče važne stvari o procesu pristupanja EU“, rekao je on.\nGradjanima u regionu poručio je da je proces evrointegracija već sada jasno vidljiv kroz viznu liberalizaciju, brojne investicije, trgovinske sporazume i donacije koje dolaze iz EU.\nPomoćnica ministra za evropske integracije Tamara Delić rekla je da je „Evropa priča živa biblioteka“ jedna od onih inicijativa koja otvara vrata Vračara ka evropskom svetu.\n„Ovo je sjajna prilika da razgovaramo s mladima, čujemo njihova iskustva, stavove i da učimo jedni od drugih. Ministarstvo je odlučilo da podrži ovu manifestaciju“, rekla je Delićeva i dodala da je za gradjane obezbedjen besplatan edukativan materijal.\nŽivu biblioteku čine „knjige“ koje su ljudska bića koja predstavljaju odredjene termine vezane s različitim pojmovima, politikama i vrednostima Evropske unije i koji su spremni da podele svoja lična i profesionalna iskustva sa „čitaocima“ i odgovore na sva njihova pitanja i nedoumice.\nPredstavnici Privredne komore Srbije, Saveta Evrope, EU Info centra, Regionalne agencije za razvoj i evropske integracije i Instituta za evropske poslove, institucija koje takodje podržavaju realizaciju ovog dogadjaj, učestvovaće u razgovoru sa mladima i ostalim sugradjanima.\nЦрнобрња и Чобан: Како “медијска коалиција“ уништава медије?


eKapija | Mišković ponovo kupuje "Maxi"?\nIzvor: Politika | Četvrtak, 31.03.2016.| 10:44\nMišković ponovo kupuje "Maxi"?\nMiroslav Mišković, vlasnik "Delta holdinga", ima ambiciju da ponovo postane vlasnik nekadašnjeg "Delta Maxi"-ja, koji je sada u vlasništvu belgijske kompanije "Delhaize", saznaje "Politika". Međutim, "Delhaize Srbija" demantuje da prodaje ovaj trgovinski lanac.\nMišković, prema tvrdnji izvora "Politike", navodno pregovara o povratku u maloprodaju i preuzimanju "Maxi"-ja i "Tempa" po znatno nižoj ceni nego što ih je prodao. Podsećanja radi, u martu 2011. godine Mišković je tadašnji "Delta Maxi" prodao belgijskom "Delhaize"-u po ceni od 932,5 mil EUR, a sada bi da ga kupi za 200 do 300 mil EUR.\nU "Delhaize Srbija", međutim, to odlučno demantuju. Tvrde da su navedene pretpostavke "u potpunosti netačne".\nIstina je da "Delhaize" na globalnom nivou prodaje veliki broj trgovinskih objekata i moguće da je Mišković u tome video svoju poslovnu šansu. Zašto je to tako odgovor treba tražiti u spajanju ove belgijske kompanije sa holandskim "Aholdom" koje je dogovoreno još u junu prošle godine. Kako je tada objavljeno, koncentracijom, koja bi trebalo da se završi u toku 2016, biće stvoren lanac sa više od 6.500 maloprodajnih objekata širom sveta. Međutim, upravo ta veličina predstavlja problem za antimonopolske komisije u Evropi i Americi. Ali ne i u Srbiji.\nKako bi se ispoštovali propisi o zaštiti konkurencije, "Delhaize" će u Evropi morati da proda neke objekte. To je nedavno objavio i Rojters (22. februar), citirajući menadžment "Aholda" i "Delhaize"-a i ističući kako moraju da ispoštuju pravila antimonopolske komisije. Rojters, međutim, ne navodi koliko objekata će biti prodato. S druge strane, američki mediji objavili su spisak čak 83 objekta koji će preći u ruke novih vlasnika.\nMeđutim, u kompaniji "Delhaize Srbija" navode da to sa našom zemljom nema nikakve veze.\n– Kompanije "Delhaize" i "Ahold" prošle godine su objavile namere o spajanju, nakon čega je usledio proces dobijanja odobrenja za ovaj postupak u svim državama u kojima kompanije posluju. Kako u Srbiji posluje samo "Delhaize" i samim spajanjem nema promena na tržištu, već su dobijena odobrenja od nadležnih državnih institucija. U zemljama u kojima postoje oba lanca postoji mogućnost da se zbog spajanja izvesni broj radnji proda. Za tržište Amerike čekaju se preporuke Federalne antimonopolske komisije zbog sprečavanja koncentracije – kažu u "Delhaize Srbija" za "Politiku".\nInače, kada je objavljeno spajanje dve kompanije, "Vol strit džurnal" pisao je da se ovom koncentracijom stvara jedan od najvećih trgovinskih lanaca u Americi. Bez obzira na to što su obe kompanije evropske, čak 60% svoje prodaje ostvaruju na američkom tržištu. Da bi dobili dozvolu Federalne antimonopolske komisije, "Delhaize" i "Ahold" moraju da prodaju čak 83 objekta u Americi. Specijalizovani portal "Supermarket" objavio je kompletan spisak radnji koje su u Americi ponuđene na prodaju.\nNakon spajanja ova dva evropska trgovinska lanca, holandski "Ahold" imaće 61% vlasništva u novoformiranoj kompaniji, a belgijski "Delhaize" preostalih 39%. Osim u Srbiji, "Delhaize" ima supermarkete u Belgiji, Luksemburgu, Rumuniji i Grčkoj, a u SAD poseduje prodavnice "Hanaford" i "Food lion".\nBez obzira na to što u kompaniji "Delhaize Srbija" tvrde da ne odlaze sa ovog tržišta, njihovi finansijski izveštaji pokazuju da im u našoj zemlji nisu odmah procvetale ruže. Kako pokazuju podaci Agencije za privredne registre, "Delta Maxi" je 2010. godine (pre prodaje) bio u plusu od 18 mil EUR. Već sledeće godine, nakon preuzimanja, bila je u minusu od 80 mil EUR. Kasnije su poslovanje vratili u pozitivnu zonu, ali su i prodali dobar deo nekadašnjeg Miškovićevog biznisa. Od 2011. do danas prodali su maloprodajne objekte u Albaniji, Crnoj Gori i Bugarskoj.


Mladi željni uspeha\nEkspanzija manekenstva i visoke mode dovela je do toga da svaka devojka poželi da se nađe ispred objektiva, postane zvezda i zarađuje velike sume novca. Iza oblasti mode i manekenstva stoji čitava armija fotografa, stilista, frizera, bukera i, naravno, devojka i mladića željnih slave.\nDa bi devojke počele svoju karijeru, potrebno je da izaberu pravu agenciju. Postavlja se, međutim, pitanje: „Kako izabrati pravu?“\nUkoliko u određenu agenciju odete po preporuci poznanika koji vam može potvrditi da je ta agencija pouzdana, tada su svi vaši problemi rešeni. Ukoliko sami okrenete oglase ili vam pažnju privuku plakati izlepljeni po gradu, sasvim sigurno ćete naići na jednu od onih agencija koja pruža jedino lažni san.\nPri ulasku u jednu od tih agencija, dočekaće vas nasmejana doterana sekretarica, koja će vam saopštiti da je direktor zauzet i da sačekate malo. Nakon određenog vremena, primiće vas direktor agencije koji će vam ispričati kako njihova agencija posluje sa poznatim agencijama širom sveta. Za početak, moraćete da završite kurs za manekene. Ukoliko ste kurs završili u nekoj drugoj agenciji, reći će vam da je njihova najbolja ili da vas, nakon što prošetate, nisu naučili da pravilno hodate. Cena kursa u proseku je od 100-500 nemačkih maraka. Nakon završenog kursa, sledeći korak je izrada fotografija, i to, naravno, sa agencijskim fotografom. Cena izrade „book-a“ kreće se u intervalu od 200-1500 nemačkih mraka. Nakon toga će vas možda pozvati na kasting za nepoznate firme na kojem možda ništa nećete zaraditi, čak i ako dobijete i odradite reviju ili snimanje, jer će vam reći da agencija nije dobila novac.\nPoigravanje snovima mladih ljudi rasprostranjeno je širom sveta, a osnovni razlog leži u tome što svet glamura i visokih honorara deluje izuzetno primamljivo mladima željnim uspeha.


Kraće vrijeme i manji troškovi gašenja firmi | Privredna Komora Republike Srpske – Chamber of Commerce and Industry of Republic Srpska\nBy Gordana Višekruna 04/05/2018 Aktuelnosti No Comments\nSkraćeni dobrovoljni likvidacioni postupak omogućiće brže zatvaranje onih firmi koje ispunjavaju sve uslove za to, uz minimalne troškove. Ova novina omogućena je Nacrtom zakona o likvidacionom postupku, koji je Vlada Srpske usvojila na posljednjoj sjednici.\nNovina u ovom zakonskom rješenju odnosi se i na unovčenje imovine u likvidacionom postupku, odnosno likvidacioni upravnik, uz saglasnost povjerilaca, pokretnu imovinu koja nije unovčena može predati humanitarnim organizacijama, socijalnim i obrazovnim ustanovama ako one na to pristaju. U poslovnoj zajednici koja je insistirala na donošenju ovog zakonskog rješenja navode da je neophodno ubrzati proces likvidacije preduzeća jer su dosadašnje prakse pokazale da taj proces dugo traje i iziskuje velike troškove.\n– Cilj donošenja novog zakona je smanjenje troškova i ubrzanje procedure zatvaranja preduzeća jer su osnovni problemi u likvidacionom postupku dužina trajanja samog postupka, ali i veliki troškovi – navedeno je u Nacrtu zakona o likvidacionom postupku.


Izvor: Tanjug | Petak, 14.01.2022.| 14:06\nNa sajmu privrede i investicija Invest expo, koji će biti održan 17. i 18. marta u Kragujevcu, biće predstavljeni potencijali i buduće investicije u ovom dijelu Srbije, najavili su organizatori.\nDirektor Šumadija sajma Aleksandar Lazović je kazao da su tu sajamsku manifestaciju najavili dva mjeseca ranije zbog njenog velikog značaja i kako bi na vrijeme uputili poziv svim učesnicima, lokalnim samoupravama, ali i privrednicima iz inostranstva da učestvuju.\n- Ali, ovdje smo da kažemo svim budućim izlagačima na ovom sajmu da će sigurno biti realizovan - poručio je direktor Šumadija sajma Kragujevac.\n- Prema preliminarnim rezultatima, Srbija je uspjela da u 2021.godini privuče 3,9 milijardi evra stranih direktnih investicija. Srbija je u godini pandemije ostvarila rekordan priliv stranih investicija i to je značajno i zbog povezivanja naših privrednika sa inostranim partnerima. Upravo je organizacija sajma Invest expo potrebna pošto će i te kako biti značajna za podsticanje daljeg priliva stranih direktnih investicija, a posebno kroz prezentaciju i promociju najznačajnijih investicionih projekta, kao i investicionih destinacija u Srbiji - rekao je Lučić.\nNajavio je da se na sajmu očekuje učešće najprije lokalnih samouprava koje će predstaviti svoje privredne potencijale, ali i kompanija koje imaju investicione programe i koje traže dugoročno partnerstvo ili investitora.\nGradonačelnik Kragujevca Nikola Dašić poručio je da je Kragujevac nosilac svog napretka u spoljno-trgovinskom odnosu Srbije sa državama u regionu i svijetu.\n- Kao grad svesni smo šta jesmo i kroz istoriju, ali i kroz potencijale koje trenutno imamo. Ovo je grad koji je prije svega ozbiljan industrijski centar na evropskom nivou i grabimo i dalje i namećemo se i dalje svojim pristupom i to je jako bitno da zadržimo tu poziciju u regionu - naglasio je Dašić.


Vaša pisma: Zbog termina prijemnog ispita maturanti ne mogu na Marš mira – TuzlaInfo.ba\nVaša pisma: Zbog termina prijemnog ispita maturanti ne mogu na Marš mira\n03/07/2015 | 10:49\nNa adresu naše redakcije stiglo je reagovanje koje potpisuje grupa maturanata i budućih brucoša, a koji su nezadovoljni terminom održavanja prijemnog ispita na Univerzitetu u Tuzli.\nU svom pismu navode:\nOve godine je 20. godišnjica genocida u Srebrenici. Mnogo nas maturanata je imalo želju da učestvuje u Maršu mira, na koji se kreće 8.jula, te i na taj način odamo počast stradalim u genocidu. Međutim, spriječeni smo, jer su prijemni ispiti na Univerzitetu u Tuzli zakazani 9. Juli.\nSvoju egzistenciju m\nNa redakcijsku e-mail stiglo nam je reagovanje koej potpisuje grupa maturanata i budućih brucoša, koji su nezadovoljni terminom održavanja prijemnog ispita na Univerzitetu u Tuzli.\nOve godine je 20. godišnjica genocida u Srebrenici. Mnogo nas maturanata je imalo želju da učestvuje u Maršu mira, na koji se kreće 8.jula, te da i na taj način odamo počast stradalim u genocidu. Međutim, spriječeni smo, jer su prijemni ispiti na Univerzitetu u Tuzli zakazani za 9. Juli.\nSvoju egzistenciju moramo staviti na prvo mjesto, toga smo svjesni, te nam je tako prijemni ispit trenutno najvažniji. Međutim, mnogi od nas su računali da će prijemni biti ranije, jer ove godine za razliku od prošle nije bilo prirodnih nepogoda, zbog koje bi prijemni bili odgođeni i održani čak 9.jula, što se ipak desilo. Uticati na takvu odluku nismo mogli, da se prijemni pomjeri ako ne ranije, onda kasnije, samo da ne obuhvata period u kome bismo bili na Maršu mira, odajući počast žrtvama genocida. Šteta je što se ovime sputavaju pozitivne želje omladine, i što pored svoje spremnosti i želje da odamo poštovanje žrtvama Srebrenice, u nemogućnosti smo da to uradimo.\nI to ne samo mi, maturanti, već i mnogi profesori koji su planirali odlazak na marš mira, spriječeni su zbog obaveza oko održavanja prijemnog ispita na fakultetima u tom periodu.\nSmatramo da se ovako plemenit čin treba podsticati, da ovakve namjere trebaju biti za primjer, a ne da bivaju sputane, te na taj način umanjena i njihova vrijednost – navodi grupa nezadovoljnih maturanata.


Program podrške osobama sa oštećenjem sluha "Zajedno smo jači" je realizovan u trajanju od 4 meseca u okviru poziva Nacionalne službe za zapošljavanj za sprovođenje Javnih radova. Program je usmeren na unapređenje kvaliteta života osoba sa oštećenjem sluha i na proces socijalne inkluzije i integracije. Kroz organizovanje i podsticanje društvenih aktivnosti projekat je omogućio utvrđivanje prioritetnih potreba i rešavanja aktuelnih problema osoba sa invaliditetom, kao i podizanje nivoa osetljivosti zajednice na probleme gluvih i nagluvih osoba. Na realizaciji projektnih aktivnosti angažovano je ukupno 3 osobe, jedna na administrativnim i dve na stručnim poslovima. Sve aktivnosti su realizovane u saradnji sa Međuopštinskom organizacijom gluvih i nagluvih Kikinda, tako da je tokom pripreme i sprovođenja aktivnosti obezbeđena puna participacija korisnika. Radionice su organizovane u prostorijama Centra za socijalni rad Kikinda i prostorijama Međuopštinske organizacijom gluvih i nagluvih Kikinda. Cilj ovih radionica je bio da OSI razviju postojeće i usvoje nove veštine kroz kreativan rad. Korišćeni su prirodni materijali,kao što su vuna, drvo i drugo. Korisnici su u grupama od po 15 korisnika radili na izradi ručnih radova (pletenje odevnih predmeta, vezenje i heklanje stoljnjaka, ukrasa i sl, kao i pletenje korpica od najlona). Takođe, stručni radnici su radili i na indentifikovanju aktuelnih problema porodica OSI. Radionice su osmišljene tako da odgovore hendikepu ciljne grupe, a da sa druge strane ponude sveobuhvatno rešenje za probleme sa kojima se ova ciljna grupa susreće. Stručni radnici su informisali porodice o mogućnostima ostvarivanja prava iz oblasti socijalne zaštite i zdravstva, kao što je ostvarivanje prava na tuđu negu, novčanu socijalnu pomoć, jednokratnu novčanu pomoć, zatim pravo na penziju, takođe će im biti objašnjeno članovima koji brinu o OSI koji su uslovi za ostvarivanju prava na trajnu novčanu naknadu. Stručni radnici su takođe radili savetodavno i na jačanju kapaciteta porodica koje brinu o osobi sa invaliditetom da savladaju strategije za prevaladavanje stresa, da OSI ostane u prirodnom okruženju i da se instiucionalizacija svede na minimum. Pored stručnog rada sa korisnicima, kontinuirano je pružana administrativno-tehnička pomoć u radu organizacije kroz prijem i evidenciju novih članova i ažuriranje baze podataka o osobama sa oštećenjem sluha i njihovim porodicama. U Međuopštinskoj organizaciji gluvih i nagluvih Kikinda je organizovano polaganje ispita i od strane angažovanog sudskog tumača i poznavaoca znakovnog jezika svi angažovani su ocenjeni najvišim osenama i dobili sertifikate o završenoj obuci za poznavaoce znakovog jezika-osnovni nivo komunikacije. Projekat je ostavario očekivane rezultate koji se tiču poboljšanja položaja i kvaliteta života osoba sa oštećenjem sluha i pokazao da je ovoj grupi korisnika potrebna kontinuirana podrška i da smo ovim projektom na početku. Nastojaćemo da se finansiranje ovog projekta nastavi na način što će se aplicirati na različite konkurse, na buduće programe javnih radova čiji će se prioriteti odnositi na promociju prava osoba sa invaliditetom posebno gluvih i nagluvih osoba koji treba da budu proaktivni članovi našeg društva.\nProjekat "Šansa za sve" je realizovan u trajanju od 4 meseca u okviru poziva Nacionalne službe za zapošljavanj za sprovođenje Javnih radova. Program je usmeren na unapređenje kvaliteta života osoba sa invaliditetom. Projektom su zaposlene dve OSI. U 2017. godini takođe planiramo da apliciramo na konkurese koje objavljuje NSZ.\nProjekat "Korak napred" koji je realizovan od strane Centra za socijalni rad Kikinda i Udruženja Srpski ratni veterani Kikinda, nastavljen i u 2016. godini. Projekat je finansiran od strane lokalne samouprave. Poremećaji ponašanja koji dovode do sukoba sa zakonom kod dece i mladih su u ekspanziji, u smislu broja incidenata i prestupa i u smislu njihove težine i stope recidivizma kod onih koji su počinili ozbiljnija krivična dela.Podaci iz izveštaja o radu Centra za socijalni rad pokazuju da se u opštini Kikinda beleži trend povećanog broja dece u riziku i mladih sa poremećajima u ponašanju. Ovaj projekat predstavlja alternativni odgovor društvenog okruženja kojim se deca i mladi sa poremećajima u ponašanju ne odbacuju, već osnažuju i podržavaju u usvajanju pozitivnih ponašanja i vrednosti. Set usluga pruženih ovim projektom u trajanju od pet meseci omogućili su pružanje psihološke, pedagoške, socijalne i edukativne podrške deci krivično neodgovornim koja su u riziku, jačanje emocionalne stabilnosti, savesnosti i smanjenje destruktivne agresivnosti. Podrška i osnaživanje roditelja dece u riziku od poremećaja u ponašanju preuzimanjem odgovornosti za sopstvena dela unaprediće se sam kvalitet života ove dece i njihovih porodica, te na taj način je moguće osposobiti ih za produktivan život u zajednici. S obzirom na produbljivanje ove problematike u smislu povećanog broja dece u riziku i mladih sa poremećajima u ponašanju, niže starosne granice dece i mladih sa asocijalnim ponašanjem, kao i nedovoljne efikasnosti sistema zaštite dece u riziku i mladih sa poremećajima u ponašanju i u velikoj meri nesistematične stručne podrške porodici kao čestom rizičnom faktoru asocijalnog ponašanja dece i mladih, postojeći oblici rada koji su do sada egzistirali u okviru sistema socijalne zaštite u opštini Kikinda više nisu dovoljni, te se javlja potreba za vaninstitucionalnim oblicima zaštite putem individualnog i grupnog savetodavnog rada sa maloletnim počiniocima, kao i sa maloletnicima koji su u riziku za manifestovanje asocijalnih oblika ponašanja. U poslednje tri godine Centar za socijalni rad je sprovodio projekte koji su podrazumevali preventivan rad sa maloletnicima koji se nalaze na granici da upadnu u svet kriminala. Potreba da nastavimo rad, prisutnost dece na radionicama koje su do sada realizovane, spremnost lokalne samouprave da finasira programe za decu i mlade, pokazuje da činimo KORAK NAPRED i da smo na pravom putu. Ovaj projekt je usklađen sa Akcionim planom za mlade opštine Kikinda u delu koji se odnosi na usmeravanje mladih ka samostalnom i odgovornom pronalaženju rešenja koja će doprineti njihovom potpunom ostvarenju u društvu. Takođe oblast na koju se ovaj projekat odnosi u Akcionom planu za mlade je definisan kao bezbednost mladih. Prevencija i rano prepoznavanje rizika kod dece i mladih direktno će imati uticaja da je vršnjačko nasilje u školama i na ulicama bude u manjem obimu.


Vesti online / Sport / Košarka / ABA: Novi menadžment, bez odluke o Olimpijakosu\n- Raspravljalo se o zahtevu klubova da se pridruže ABA ligi, ali smo otvorili pravilnike i videli smo da nedostaju određena dokumenta kako bismo raspravljali uopšte da li Olimpijakos, Panatinaikos i ostali klubovi mogu da učestvuju u ligi. Obavezali smo da se dopuni dokumentacija, kako bismo mogli o tome da glasamo - rekao je Dodik.\nOn je dodao da zahtev Budućnosti o "poništenju" finalne serije plej-ofa protiv Crvene zvezde nije prošao i da su menadžment i Predsedništvo ABA lige dobili obavezu da dopune akte i pravilnike da se to ne bi ponovo dešavalo.\nInače, za vreme Skupštine pojavila se nezvanična informacija da su vodeći ljudi Crvene zvezde i Budućnosti Nebojša Čović i Dragan Bokan kažnjeni sa po 10.000 evra, ali za sada nema potvrde.\nNova sednica Skupštine trebalo bi da se održi već naredne nedelje.\nKOŠARKA "Ako ne osvoji ABA ligu, Zvezda ne može u Evroligu"\nKOŠARKA Ozbiljni u svojoj nameri: Olimpijakos pitao za uslove da se priključi ABA ligi


Očito da se ovakvim potezima ne doprinosi mirnom rešenju Ukrajinske krize. Danas su u sedištu evropske unije donešene su neke važne odluke. U savetu sa evropskim ministrima spoljnih poslova, Žozep Borel, potpredsednik Evropske komisije, najavio je da će Evropa snabdevati Ukrajinu oružjem i finansirati njegovo dopremanje u Ukrajinu.\n„Predložiću (…) hitne mere za finansiranje snabdevanja ukrajinske vojske ubojitim oružjem, gorivom, zaštitnom i medicinskom opremom“, najavio je on.\n„To je još jedan tabu koji pada u ovom ratu, da EU nikome ne bi dala oružje u ratu, da, mi to radimo jer ovaj rat zahteva našu posvećenost da podržimo ukrajinsku vojsku, vreme je bez presedana, slično. U odnosu na pandemiju, suočavamo se sa ratnom kugom na našim granicama i ona se tu neće zaustaviti“, dodao je on.\nPredsednica Evropske komisije, Ursula von der Leyen, najavio je u nedelju zatvaranje evropskog vazdušnog prostora za sve ruske avione “uključujući privatne avione ruskih oligarha”.\nTagovi: evropska unija - rusija - ukrajina


Šta bi za IT industriju i start up firme značila dostupnost alternativnih izvora finansiranja?\nYou are at:Home»News»Šta bi za IT industriju i start up firme značila dostupnost alternativnih izvora finansiranja?\nBy Zoran Kovacevic on\t 6.11.2017 News\nDa li bi se lakše i brže razvijali kada bi sredstva mogli da pribave iz preduzetničkih (venture) fondova, crowd-fundinga, mikro kreditnih institucija i brojnih drugih alternativnih izvora finansiranja? Da li bi to uticalo na povećanje broja start up-ova u Srbiji, a samim tim i razvoj srpske ekonomije?\nUSAID Projekat za bolje uslove poslovanja, u saradnji sa Startit centrom, Vas poziva da, zajedno sapredstavnicima IT start up firmi, posetite kompaniju „Strawberry energy“ i čujete sa čime su se suočavali tokom svog poslovanja, a time i dobijete odgovore na postavljena pitanja.\n„Strawberry energy“ će vrata svoje firme otvoriti u sredu, 8. septembra, u 11 časova, u Naučno-tehnološkom parku Beograd, u ulici Veljka Dugoševića 54 i otkriti nam kako su počeli i na koji način su razvijali poslovanje tokom proteklih sedam godina, te kakvi su njihovi razvojni planovi i na koje izvore finansiranja se oslanjaju.\nDogađajem koji se realizuje u okviru USAID Projekta za bolje uslove poslovanja i kampanje „Investicije za rast“, koja ima za cilj da ukaže na nužnost postojanja alternativnih izvora finansiranja za brži razvoj MMSP i start up-ova, predviđen je obilazak poslovnog prostora firme Strawberry energy. Tom prilikom prisutnima će se obratiti:\nBojana Borković suosnivač, Business Development Executive, Strawberry Energy\nSandra Rodić, ekspertkinja za razvoj finansijskog tržišta USAID Projekta za bolje uslove poslovanja i\nZoja Kukić, urednica i autorka Startit centra\n„Strawberry energy“ je mlada srpska kompanija koju pokreće jednostavna vizija: učiniti da obnovljivi izvori energije budu dostupni svim ljudima. Do sada najuspešniji projekat kompanije jeste prvi na svetu Javni solarni punjač za mobilne uređaje. Za ovaj izum, Strawberry energy je osvojio prvo mesto u kategoriji smanjenja javne potrošnje na manifestaciji „Nedelja održive energije 2011” u Briselu.\nUSAID Projekat za bolje uslove poslovanja i Starit centar


Lana Gedošević , Nikolina Govoruša\nFoto: Shutterstock, Facebook, Tanjug / AP / RAS Srbija\n13.54: Petrit Selimi, bivši ministar spoljnih poslova Kosova kreće niz negativnih tvitova o ovoj odluci i podseća na njegov sporan odnos prema Slobodanu Miloševiću\nSelimi o Handkeu\n14.00: Vljora Čitaku, ambasadorka Kosova u Americi objavljuje prvi tvit o ovoj odluci: naziva je skandaloznom i odlukom koja podržava "balkanskog koljača" Slobodana Miloševića.\n14.44: Petrit Selimi nastavlja: U narednom tvitu proziva direktno švedskog kralja (Švedska kravljevska akademija nadležna za Nobelovu nagradu) i pita se da li on praktično "podržava genocid"\n15.00 - 16.00: Tvit Čitaku, retvit Selimi, tvit Selimi, retvit Čitaku - svi tvitovi su retvitovanje prvih negativnih reakcija na odluku Nobelovog komiteta. Svaki tvit i retvit sadrži #heštag Nobel i Nobel prize.\n16.48: Besa Šahini, ministarka obrazovanja, sporta i mladih Albanije se priključuje ocenama i dodaje da je užasnuta sam ovom odlukom.\n17.00: Nakon prvog talasa negativnih tvitova i retvitova kreće novi nivo, a to je "menšnovanje", odnosno pominjanje i p(r)ozivanje na Tviteru zvaničnika i globalnih medija, novinara, organizacija. To se pretvara u jedan svojevrsni "stub srama" kojim, ako neko od p(r)ozvanih ne reaguje automatski se svrstava na drugu stranu, u ovom slučaju Handkeovu, "genocidnu", "fašističku".\n19.01: Vljora Čitaku proziva Salamana Ruždija, koji je već ranije kritikovao političke stavove Handkea, a koji se do tog trenutka nije oglašavao.\nVljora Čitaku Salmanu Ruždiju\n19.15: Čitaku nastavlja da poziva zvaničnike da osude odluku Nobelovog komiteta, ovaj put poziva Karla Bilta, diplomati, bivšem premijeru Švedske i visokog predstavniku za BiH.\n19.17: Čitaku se potom direktno obrušava na osobe koje je videla da su bili na dodeli: Draga, Kristijan Amanpur (novinarka CNN-a. prim.prev.), Vi ste danas bili tamo izveštavali o DODELI, videla sam vas. Sada je red opet da izvestite.\n19.32: Petrit Selimi se nadovezujr i proziva Olivera Kama (novinar "Tajm-a") da se izjasni o odluci Nobelovog komiteta.\n19.45: Albanci na mrežama počinju nervozno da se pitaju zašto svetski mediji ne preuzimaju priču i ne bave se sprornim pitanjima vezanim za Handkea, kada im stiže odgovor Seljmija: "Uskoro će! Malo se strpite", što je Čitaku takođe podelila.\n20.22 Petrit objavljuje prvi tekst jednog globalnog medija - Vašington posta, koji se bavi Handkeovim spornim odnosom sa Miloševićem i njegovim stavovima o genocidu, u kome se prigodno pojavljuje i prvi tvit Vljore Čitaku\nMisija ispunjena! O Handkeu, Miloševiću i njegovim zlodelima u narednim satima izveštavali su neki od najvećih svetskih medija, među kojima i "Gardijan", "BBC", "CNN", "France 24".... To što je Čitaku sa zvaničnog naloga "Nobelove nagrade" prozvana pitanjem "da li ste ikada pročitali išta od Handkea" više nije bilo važno. Jer, cilj je bio već ispunjen.\nJasno je da bi svetski mediji u jednom trenutku verovatno stigli do upitnih stavova Handkea i njegovog odnosa prema Srbiji, ali albanski "tviter lobisti" su se postarali da to bude što pre i da se pojavi na što više globalnih kanala - glasno, jasno i u njihovom interesu.\nVljorino menšnovanje degutantno\nIstina, bilo je i onih koji su ovakvo otvoreno lobiranje, pozivanje svih svetsih medija i zvaničnika da komentarišu ovu odluku, nazvali u najmanju ruku "degutantnim". Albanskim aktivistima na Tviteru to nije smetalo.\nMnogi neće sportiti da je, nezavisno od njegovog knjževničkog dometa, kritika Handekeovog postavljanja prema Slobodanu Miloševiću, genocidu ili fašizmu neupitna. Ali, ono što je ovaj slučaj istakao nije to, već brzina kojim su se kritički tvitovi proširili i sa društvenih mreža stigli do međunarodne javnosti.\nNobel Handkeu je samo jedan od primera kako kosovski Albanci rade za "svoju stvar". Problem je, međutim, što je meta ovakvih kampanja kosovskih Albanaca uglavnom Srbija, koja po pravilu nema adekvatan odgovor (ako ga uopšte ima).\nJedna od uspešnijih akcija koja je takođe postala globalna bila je i ona koju je praktično "okinula" premijerka Srbije Ana Brnabić, kada je govoreći o pojedinim političarima iz Prištine, rekla da su oni bili u vojnim uniformama u šumi, i da su iz nje "izašli i direktno postali deo političke elite u Prištini".\nIzjava je očigledno bila nespretna, ali je iz nje bilo jasno da je aludirala na nekadašnje pripadnike OVK. Međutim, Albanci su taj momenat vešto izignorisali, ali su deo o šumi iskoristili, osmislili i na društvenim mrežama pokrenuli takozvani "šumski izazov".\nNjega su iskoristli da "na plećima" izjave srpske premijerke ispomovisu sve viđemnije i uspešnije članove svog društva, fino pletući mrežu u kojoj je Srbija agresor koji Albance oslikava kao "domoroce iz šume", a oni su u stvari obrazovana, evropski orjentisana i uspešna nacija.\nUz to, smišljen je i poseban haštag "bukvalno izašli iz šume", a sam "pokret" je uzeo maha, stigao do svih krajeva sveta, odakle su se kosovski Albanci javljali govoreći o svojim postignućima. Takođe, raširio se i po pojedinim ambasadama, pa se recimo ambasador Nemačke na Kosovu pridružio "izazovu", a izjavu srpske premijerke komentarislala je i Evropska unija kroz reči portparolke Maje Kocijančić.\nSilovanje 20.000 Albanki\nIpak, jedna od kampanji na kojoj najduže rade, i na mrežama i u svojim javnim istupima, jeste priča o silovanju 20.000 Albanki.\nČak su uspeli da izlobiraju i javno saslušanje o tome u Odboru za spoljne poslove Kongresa SAD, i od te priče ne odustaju, iako ne samo srpski, već i prištinski podaci pokazuju da brojna ni po čemu ne odgovara istini.\nKosovski Albanci nisu žalili novca za lobiranje\nTa priča je svoj vrhunac doživela kada je poslanica u kosovskoj skupštini Vljora Brovina u zgradi parlamenta pred velikim brojem medija koji su pratili jedno od zasedanja pokazala fotografiju tvrdeći da se na njoj nalazi Albanka koju siluju srpski vojnici.\nZa samo nekoliko sati ispostavilo se nešto savim drugo, a potvrđeno je ono što je bilo poznato - pojedinci ne prezaju ni od čega u ostvarenju svojih ciljeva, pa čak ni da se izrugaju u lice svim žrtvama silovanja. Kosovski mediji su vrlo brzo otkrili da je reč o fotografiji sa porno sajta i da ona nema nikave veze ni sa Srbijom, ni sa Kosovom, ni sa istinom.\nMilovojević: Lobiraju konstanto i imaju efekte\nKako za "Blic" navodi Cvjetin Milivojević, politički analitičar i vlasnik marketinške agencije "Pragma", Albanci se lobiranjem za kosovku stvar bave i danas, kao i decenijama ranije.\n- Devedesetih je jedna agencija u SAD uzletela upravo na tim poslovima sa Albancima, da bi se nakon toga bavila i lobiranjm za druge države u nastajanju poput Hrvatske i BiH - kaže on.\nMeđutim, sa čisto marketinške i propagandne strane, kaže Milivojević, "svaka im čast jer postižu efekat".\n- To je slučaj čak i u Srbiji gde deo javnosti polazi od toga da je Kosovo nezavisno i da je Srbija počinila zločine - ističe on, uz opasku da su se ovdašnje vlasti, od devedesetih godina pa sve do danas, više koncentrisale na unutrašnju propagandu, nego na onu u korist države.\nDačić: Marketinška agencija smislila plan da se Srbi optuže za silovanje 20.000 Albanki\nTAČIJEVA RUPA BEZ DNA Svi znaju da kosovski premijer rasipa na lobiranje, ali sada su Britanci RASKRINKALI I JEDNU SKRIVENU STAVKU\nTakođe, on navodi i podatak Fonda za humanitarno pravo i iz Prištine i iz Beograda da tokom ratnih sukoba na KiM nije bilo više od 13.500 poginulih na obe stranne.\n- Međutim, prištinske vlasti uporno i godinama govore o milion proteranih, 20.000 silovanih Albanki i na hiljade poginulih. To je priča koju pričaju i od nje ne odustaju. Sa druge strane, Srbija se ne trudi previše da sve to demantuje, iako zna da to nije tačno, zbog čega Albanci postižu efekat - priča Milivojević.\nOn pojašnjava da su kosovski Albanci još devedesetih godina prošlog veka imali lobističke agencije, formirali kokus grupe i da su, praktično, "uz preventivnu propagandu i spin bombardovanje dočekali potpuno isplanirano".\nKosovari ne znaju šta žele, a Aljbin Kurti, koji će verovatno biti njihov sledeći lider, zvuči kao da će postati vođa "velike Albanije", kaže predsednik Srbije Aleksandar Vučić.\nReferendum u Srbiji će se smatrati uspešnim i ako izađe MANJE OD 50 ODSTO GRAĐANA\nReferendum će se ubuduće smatrati uspešnim ako za referendemsku odluku glasa većina izašlih, a ne upisanih birača - kada budu usvojene predložene izmene Zakona o referendumu i narodnoj inicijativi.\nVučić i Pendarovski na večeri u Beogradu (FOTO)\nPredsednik Srbije Aleksadnar Vučić domaćin je na večeri predsedniku Severne Makedonije Stevi Pendarovskom.\nCakaj: Albanci u Srbiji nisu marginalni deo nacije\nNaši sunarodnici u Srbiji ne predstavljaju samo mali ili marginalni deo nacije, već vrednu i neotuđivu imovinu nacije, izjavio je vršilac dužnosti ministra za Evropu i spoljne poslove Albanije Gent Cakaj posle sastanka sa predstavnicima opština Preševo, Medveđa i Bujanovac.\nPotpredsednik Vlade i ministar unutrašnjih poslova Nebojša Stefanović ocenio je danas da je bezbednost u Vrnjačkoj Banji na izuzetnom nivou.\nOBELEŽAVANJE 100 GODINA OD TOPLIČKOG USTANKA Vučić: U porobljenoj Evropi pobunila se samo malena Srbija\nPod pokroviteljstvom predsednika Srbije, na ceremoniji koju je predvodio premijer Srbije Aleksandar Vučić u Prokuplju je održana centralna svečanost obeležavanja veka od izbijanja Topličkog ustanka.\nAmbasador Sjedinjenih Američkih Država (SAD) u Srbiji Entoni Godfri izjavio je danas da je cilj Amerike da ohrabri dijalog između Beograda i Prištine i ukaže na to koliko bi ljudi u regionu imali koristi od toga da se nađe rešenje za kosovski problem.\nUgašen požar u BBI centru, uzrok NEISPRAVNA PLINSKA BOCA\n"MALO, MALO, ZIDOVI CRNI" Uselili pre šest, a već dve godine prokišnjava krov boračke zgrade\nOD MALOG VOJVOĐANSKOG SELA DO ZVEZDA Životna priča Igora Kokoškova, novog selektora Srbije, je sve SAMO NE OBIČNA!


Ambasador o „Nedozvoljenom minusu srpsko-ruskog prijateljstva“: Pokušaj nametanja rusofobne agende - Sputnjik Srbija\n23:06 16 Januar 2021\n19:20 06.07.2020 (osveženo 19:31 06.07.2020) Preuzmite kraći link\nAmbasador Rusije u Srbiji Aleksandar Bocan-Harčenko reagovao je danas povodom teksta Orhana Dragaša u listu „Blic“ pod naslovom „Nedozvoljeni minus srpsko-ruskog prijateljstva“ ističući da je njegov cilj nije istraživanje realnog stanja stvari, nego pokušaj da se čitaocima preko pristrasnih neutemeljenih ocena nametne rusofobska agenda.\nDragaš u tekstu, između ostalog, navodi, da je kompaniji NIS, čiji je većinski vlasnik ruski „Gasprom“, na kraju juna bio blokiran račun zbog nešto više od 257 miliona dinara, odnosno dva miliona evra.\nOn tvrdi da je energetski sporazum između dve zemlje potpisan 2008. bio bezvredan i štetan za Srbiju, a koristan samo za Rusiju, ali da nijedna vlast od tada do danas nije želela da se konfrontira sa Rusima zbog njihove političke podrške u vezi s Kosovom, uprkos tome što Moskva ni tada ni danas nema uticaj na procese u kojima se odlučuje o tom pitanju.\n„Njen bazični interes u vezi s Kosovom je da rešenja ne bude, a da se Srbija i ceo Balkan što duže guše u nerešenom konfliktu u kojem ona vidi jedinu šansu da sprovede svoj ekonomski, politički i bezbednosni uticaj“, navodi se u tekstu.\nAmbasador Bocan-Harčenko u otvorenom pismu Dragašu navodi da se kao povod za dugu, ali, kako ističe, površnu „analizu“ koristi priča o „blokiranju računa kompanije NIS“, ali da je ta blokada trajala manje od 24 sata.\nOna je, kako navodi Bocan-Harčenko, regulisana odmah zahvaljujući blagovremenom reagovanju nadležnih organa, nakon čega je kompanija, bez ikakvog ugrožavanja svoje likvidnosti, nastavila da i dalje ispunjava sve svoje obaveze.\nOn je podsetio da NIS sada, zahvaljujući stručnom menadžmentu, daje najveći doprinos budžetu Srbije sa udelom od 13-15 odsto, a tu su i brojni dobrotvorni programi širom cele zemlje.\nMeđutim, to je na dan kupovine bilo nezamislivo, jer je kompanija, čiji je dug iznosio više od jedne milijarde dolara, bila jedan korak do stečaja, navodi ambasador.\n„Razočaravaju izvitoperena tumačenja odnosa između Rusije i Srbije, kao i ruskog pristupa rešavanju kosovskog pitanja. Rusija nikad nije razmatrala proces evropskih integracija kao prepreku za dalje jačanje strateškog partnerstva sa Srbijom, uvek se zalagala za kompromisno rešenje kosovskog pitanja, koje bi postigli Beograd i Priština u okviru međunarodnog prava, odnosno rezolucije 1244 Saveta bezbednosti UN“, ističe on u pismu.\nTaj dosledan stav je u više navrata potvrđen od strane predsednika Rusije Vladimira Putina, kaže ambasador i dodaje da u prilog tom stavu svedoči i sadržajna, uzajamno korisna saradnja između dve zemlje na svim poljima.\n„Molim Vas da pažljivo proveravate činjenice pre objavljivanja, kako bi se izbeglo širenje lažnih informacija“, zaključuje Bocan-Harčenko.\nOtvoreno pismo ambasadora Rusije u Srbiji Aleksandra Bocan-Harčenka u vezi sa člankom u listu „Blic“, 6. jul 2020. godine: https://t.co/qAKGVUlC1H\nreagovanje, NIS, Srbija, Rusija, Aleksandar Bocan-Harčenko


BalkanMagazin :: Profit banaka 222 miliona evra za devet meseci\nProfit banaka 222 miliona evra za devet meseci\nsreda, 02. decembar 2015 10:10\nKomercijalna banka zbog loših kredita Verano motorsu, Farmakomu, Rudnapu i drugim, otpisala više od 30 miliona evra i imala 63 odsto manju dobit nego u istom periodu prošle godine\n(ilustracija, nova banka na finansijskom tržištu Srbije koja će se baviti uglavnom uslugama kompanijama: Mirabanka iz Ujedinjenih Arapskih Emirata)\nU prvih devet meseci ove godine bankarski sektor u Srbiji zabeležio je dobit od 222,5 miliona evra što je za čak 24 odsto više nego u istom periodu prošle godine, kada je ukupna dobit sektora bila 180 miliona evra. Od 30 banaka među kojima su i nova arapska Mira banka, kao i turska Halkbanka koja je preuzela Čačansku banku, 20 je zabeležilo dobit, dok je 10 banaka bilo u minusu nakon prva tri kvartala.\nGlavni razlog za rast dobiti je veći iznos neto prihoda od kamata za 38 miliona evra nego u istom periodu prošle godine. Tako je neto prihod od kamata iznosio 815,6 miliona evra za devet meseci što je za pet odsto više nego u istom periodu prošle godine.\nAktiva bankarskog sektora je dostigla tri biliona dinara, odnosno 25,1 milijardi evra što je rast za 9,5 odsto u poslednjih 12 meseci. Najveća stavka na strani aktive su krediti i potraživanja od komitenata koji su iznosili 13,65 milijardi evra što je za oko 112 miliona evra više nego na kraju drugog kvartala.\nU isto vreme kapital je porastao za 3,7 odsto i iznosio 5,4 milijarde evra, a depoziti i obaveze prema komitentima su iznosile 16 miliona evra što je skoro 250 miliona evra više nego tri meseca ranije.\nInteza i dalje na čelu\nNajveća banka nakon devet meseci ove godine ostala je Inteza sa aktivom od 480 milijardi dinara što je tržišno učešće od 16 odsto. Druga je Komercijalna banka sa 393,7 milijardi dinara, zatim Unikredit sa 308 milijardi dinara, a na četvrtom i petom mestu su Rajfajzen i Sosijete ženeral banka sa aktivom od 232,5 milijardi i 218,5 milijardi dinara, respektivno.\nSlična je situacija i kada se radi o kapitalu. Prva četiri mesta su ista kao i kod aktive dok je na petom mestu AIK banka.\nKada se radi o profitabilnosti Unikredit je od početka godine pretekla Intezu a tako je bilo i nakon devet meseci. Unikredit banka je zabeležila dobit od 7,8 milijardi dinara, dok je Inteza na drugom mestu sa 6,2 milijarde dinara. Rajfazen je imao dobit od 4,6 milijardi dinara, AIK banka je bila na četvrtom mestu sa profitom od četiri milijarde, a Eurobanka na petom sa 2,4 milijarde dinara. Ukupno prvih pet banaka u Srbiji je pokupilo zaradu od 25 milijardi dinara, dok je ukupna dobit svih 30 banaka iznosila 26,6 milijardi dinara.\nNajveći doprinos dobiti banka su bili prihodi od kamata koji su iznosili 815 miliona evra za prvih devet meseci i koji su zabeležili rast od pet odsto u odnosu na isti period prošle godine. Neto prihodi od naknada i provizija su iznosili 216 miliona evra i bili su 4,5 miliona evra manji nego u istom periodu prošle godine. Kursne razlike su išle u korist banaka i njihov efekat na bilanse uspeha je iznosio 55 miliona evra za razliku od istog perioda prošle godine kada su bile negativne za banke u iznosu od 271 milion evra.\nNenaplativi krediti Komercijalne banke\nNa listi banaka sa najvećom dobiti nema više Komercijalne banke. Njena dobit za prvih devet meseci iznosila je 1,3 milijarde dinara, što je za 63 odsto manje nego prošle godine. Ovome su pre svega kumovali otpisi nenaplativih potraživanja koji su za devet meseci iznosili čak 3,7 milijardi dinara, pored Pireus banke ubedljivo najviše u celom sektoru. Iz finansijskog izveštaja banke može se utvrditi da su za to najodgovorniji krediti za nekoliko preduzeća koji su uglavnom otišli u stečaj, kao što je Verano motors u kome je 19. oktobra proglašen stečaj i koji je Komercijalnoj banci ostao dužan 1,5 milijardi dinara. Među otpisanim su i krediti firmama Rudnap, Farmakom, Žitko Bačka Topola i Minel transformatori Ripanj.\nTakođe, NBS je 19. oktobra prinudno naplatila od banke 560,8 miliona dinara (skoro pet miliona evra) zbog aranžmana sa Nacionalnom bankom Kube još iz 1990. godine. S obzirom da je taj kredit iznosio oko tri miliona kanadskih dolara, više od pola sume koju je banka morala da isplati bile su kamate.\nNeki smatraju da banka ove godine ubrzano čisti bilanse i otpisuje loše plasmane jer se sprema za prodaju. Međutim, ovoliki iznos otpisa smanjuje i vrednost i banke. Nedavno je banka dobila i novog predsednika izvršnog odbora Aleksandra Pikera, nekadašnjeg direktora HVB banke u Srbiji čiji će zadatak biti „utezanje“ banke za prodaju.\nBanke sa gubicima\nListu banaka sa gubicima predvodi grčka Pireus banka sa minusom od 2,7 milijardi dinara, a druga je Jubmes banka sa 950 miliona dinara gubitka, zatim Telenor banka sa 880 miliona dinara, Hipo banka sa pola milijarde dinara gubitka i MTS banka, koju je Telekom kupio od Dunav osiguranja, sa gubitkom od 400 miliona dinara.\nNa kraju, otpisi loših kredita su za devet meseci iznosili 239,2 miliona evra što je na nivou prvih devet meseci prošle godine. Treba podsetiti da su u četvrtom kvartalu prošle godine ti otpisi eksplodirali i iznosili na kraju 478,5 miliona evra, tako da ostaje da se vidi da li će banke i u poslednjem kvartalu ove godine ubrzati otpis loših kredita.\nNajvećih pet banaka po visini aktive (u dinarima)\nNajvećih pet banaka po visini kapitala (u dinarima)\nNajvećih pet banaka po visini dobiti (u dinarima)\nNajvećih pet banaka po visini gubitaka (u dinarima)


Razgovor o provođenju Mape puta za liberalizaciju viznog režima - Klix.ba\nKourkoulas - Sadović\n26.1.2009. u 18:39\nŠef Delegacije Evropske komisije u Bosni i Hercegovini ambasador Dimitris Kourkoulas danas je sa ministrom sigurnosti BiH Tarikom Sadovićem razgovarao o provođenju Mape puta za liberalizaciju viznog režima, saopćeno je iz Delegacije evropske komisije u BiH.\nAmbasador Kourkoulas je izjavio da je zadovoljan saradnjom bh. vlasti na provođenju Mape puta te naglasio kako je još dosta ostalo da se uradi na planu borbe protiv korupcije i službi za provođenje zakona.\nAmbasador Kourkoulas je također podsjetio na četiri ekspertne misije Evropske komisije koje se očekuju u martu, a koje će se baviti sigurnošću dokumenata, upravljanjem granicama, pitanjima migracija i provođenja zakona, uključujući organizirani kriminal i borbu protiv korupcije.\nPo završetku ovih misija, kako je rečeno, održat će se tehnički sastanak između predstavnika Evropske komisije i Radne grupe za liberalizaciju viznog režima na kojem će se razmatrati procjene ekspertnih misija te prezentirati plan za dalji rad.\nFinasijska podrška Evropske unije za projekte koji se trenutno provode za potrebe Ministarstva sigurnosti iznosi 18,4 miliona eura, dok je u planu još 5,4 miliona eura, saopćeno je iz Delegacije Evropske komisije u BiH.


ICRT objavio članstvo APOS-a u svom biltenu | APOS Potrošački Reporter\nU cilju samoodrživosti organizacija potrošača APOS želi da uspostavi trajno održivi sistem kojim će udruženo sprovoditi redovna testiranja proizvoda na tržištu i time obezbediti dugoročnu održivost. To će biti omogućeno kroz podršku građana, kao potrošača i direktnih korisnika, jer praksa koja se sprovodi među organizacijama potrošača u EU i SAD predviđa da se potrošačima obezbeđuju redovne analize testiranja robe i proizvoda na tržištu uz plaćanje članarine koje se ulaže u dalja nezavisne testiranja.\nKroz članstvo u ICRT APOS će direktno doprineti aktivnijem radu nadležnih organa da brže usvajaju podzakonske akte koji se tiču bezbednosti proizvoda, zaštite prava potrošača. Pored bolje informisanosti građana doprinosi se i primeni odredaba Zakona o zaštiti potrošača koji predviđa prava i obaveze organizacija potrošača da vrše nezavisne analize i testeranja na tržištu i o tome izveštavaju javnost (član 131)\nUmrežavanjem sa prekograničnim partnerskim organizacijama potrošača i prenosom znanja i dobre prakse APOS će u svoj u svoj rad uključiti nove metode u rešavanju problema građana.\nU javnosti se poslednjih godina zbog netransparentne kontrole opravdano pojavljuje sumnja u kvalitet robe koji se nudi na tržištu Srbije. To se posebno odnosi na robu koja je namenjena deci ali i u svakodnevnoj upotrebi u domaćinstvu. Brojne analize pokazuju da građani Srbije plaćaju robu lošijeg kvaliteta za mnogo veću cenu u odnosu na zemlje okruženja pa i zemlje Evropske unije (EU).\nRoditelji su često zabrinuti jer roba sumnjivog kvaliteta dolazi na tržište a posebno što kada se pojavi problem sistem brzog alarmiranja koji je u nadležnosti države ne funkcioniše uvek u praksi. Računarska i telekomunikaciona oprema u Srbiji je jedna od najčešćih predmeta žalbi potrošača zbog brojnih reklamacija. Tu robu ne nude samo trgovci veći davaoci usluga kao što su operatori mobilne telefonije i kablovski distributeri.\nObe grupe ovih proizvoda (za decu i dom, i tehnički uređaji) najčešći su predmeti reklamacija potrošača. APOS kroz članstvo u ICRT želi da po prvi put uspostavi redovno informisanja potrošača o rezultatima nezavisnog uporednog testiranja robe i proizvoda na tržištu. Jačanjem sopstvenih kapaciteta pored uticaja na pozitivnu klimu na tržištu i direktnim podsticanjem konkurentnosti među trgovcima i uvoznicima, ali i podstiče nadležne na brže donošenje propisa i praćenje njihove primene u praksi.


Poslovanje “u hodu”\nYou are at:Home»Prethodna izdanja»2013»73»Poslovanje “u hodu”\nBy Vesna Kovačević on\t 15/02/2015 73\nHP je naručio istraživanje “The Upgrade to Elite Class” kako bi istražio navike, preference i izazove u vezi sa produktivnošću, sa kojima se susreću poslovni putnici u Evropi. Istraživanje je sprovela nezavisna kompanija za istraživanje Vanson Bourne putem online upitnika tokom juna 2013. Intervjuisano je 600 rukovodilaca koji putuju poslom, iz devet evropskih zemalja (Danska, Francuska, nemačka, Italija, Holandija, Rusija, Španija, Švedska i Velika Britanija).\nIspitanici su radili u nizu ključnih sektora, uključujući proizvodnju, IT i tehnologije, finansije i zdravstvo. Kako bi bili uključeni u istraživanje, trebalo je da, ili provode više od pola radnog vremena na putu (“drumski ratnici”), ili putuju poslovno u inostranstvo bar dvaput mesečno (“korporativni rukovodioci”).\nIstraživanje pokazuje da 54% ispitanika provede bar pola putovanja radeći. Britanci najčešće rade “u hodu”, sa 67% njih koji provedu više od pola putovanja pripremajući se za sastanak, u poređenju sa 43% Nemaca.\nNajveća prepreka produktivnosti su nedostatak povezanosti na Internet (62%) i nemogućnost da pristupe alatima za rad i aplikacijama (51%). Međutim, 77% ispitanika kaže da rade na putu kako ne bi zaostajali sa poslom…\nUvodnik GM 73\nKorporativna trvenja koja nisu generacijski jaz


Pobeda mladih hokejaša Srbije na startu SP - Sportske novosti\nNaslovna Ostalo Hokej Pobeda mladih hokejaša Srbije na startu SP\nMlade kategorije hokejaške reprezentacije Srbije su nastavile sa sjajnim partijama. Na startu SP do 18 godina druge divizije B grupe, koje se igra u Beogradu, su savladali Australiju sa 8:4.\nPrvi period je pripao Srbiji sa 3:2, a najzaslužniji su bili Gvozdenović i Savović. U drugom periodu je Srbija bila bolja sa 2:0, a u strelce su se upisali Stojsavljević i Račić. Treći period je bio najturbulentniji. Australija je u periodu od 52. do 55. minuta dala dva gola i prišla na 5:4, ali su u poslednja pet minuta usledila tri vezana gola Srbije, a strelci u finišu meča bili su: Vdović, Gvozdenović i Mirkov.\nSrbija je tako napravila sjajnu uvertiru pred meč drugog kola protiv Hrvatske koji je na programu večeras od 20 časova.\nPrethodni tekstMalo posle ponoći goleada u OHL ligi\nSledeći tekstTENIS: PREDLOG ZA KLAĐENJE 1 (UTORAK)


Strategije za snižavanje IT troškova - Uridium\nUvek može bolje. (C. W. Barron)\nČesto čujemo kako IT može pomoći snižavanju troškova poslovanja kroz automatizaciju i povećanje efikasnosti. Ipak, u praksi često vidimo (kroz iskustvo) da tu nastaju raznorazni problemi, te nekako ispadne da IT „poskupljuje poslovanje“ i pored konstantnog pojeftinjenja IT opreme. Nekoliko problema smo tokom godina uočili i pokušaćemo da vam prenesemo neka od iskustava na tu temu.\nPotreba za snižavanjem IT troškova sa jedne strane i povećanje poslovne vrednosti sa druge je sveprisutno. Postoji velik broj opcija za sniženje IT troškova, ali ne posotji univerzalni recept koji će predstavljati odgovor na sve izazove današnjice.\nRazne su strategije, prava kombinacija se na kraju svodi na balans između snižavanja troškova bez ugrožavanja poslovanja, performansi ili ukupnih troškova kompanije.Da bi snižavanje bilo održivo a u isto vreme da povea ekfikasnost mora postojati jasna i konzistentna strategija snižavanja troškova.\nIskusni IT menadžeri će, sa pravom, primetiti da ovde navedene strategije predstavljaju zdravorazumski pristup, ali je svakako od pomoći da se osvrnemo na osnovne stvari prosto da vidimo kako se one uklapaju u strategiju snižavanja troškova.\nNa slici možemo videti glavne komponente IT-ja:\nPoslovni softver i aplikacije\nDodatno, pored samog IT-ja, veoma je važno da se kao podrška ukupnoj strategiji snižavanja i optimizacija troškova konstanto radi na unapređenju komunikacije među svim učesnicima, zatim da se ima strateški IT plan kao i da se svakim korakom i aktivnostima adekvatno upravlja tokom celog procesa. Simbolično je to prikazano na slici ispod.\nNajveći uticaj na snižavanje troškova je nalaženje boljeg načina za iskorišćenje tehnologije koju kompanije već poseduju. Ovo se može uraditi kroz automatizaciju poslovnih i radnih procesa, eliminisanje nepotrebnih zadataka, smanjenje grešaka i iskorišćenje podataka iz poslovnog softvera za brže i kvalitetnije donošenje odluka. Pitanje ostaje: kako da znam da li trenutno koristim poslovni softver na nivou na kom bi mogao?\nHolistički pristup snižavanju troškova\nIako ovde govorimo o snižavanju troškova IT-ja veoma je važno naglasiti da snižavanje troškova uvek treba posmatrati u širem smislu, strateški i sistematično, razmišljajući o tome kako tehnologija može pomoći snižavanju troškova organizacije u celini. Primera radi, ako je strategija snižavanja ukupnih organizacionih troškova moguće je da će porast određenih IT troškova dovesti do sniženja ukupnih troškova organizacije.\nOvakav pristup je proaktivan, za razliku od reaktivnog snižavanja troškova, i uzima u obzir ukupan uticaj na poslovanje, a ne samo IT kao izolovani deo organizacije.\nInvestiranje u tehnologiju može dovesti do značajnih poslovnih ušteda (pogledajte samo kolike uštede pravi upotreba VOIP tehnologije: skype, lync, …). Ipak, treba imati u vidu povezanost celog poslovanja da bi se izbegla situacija da snižavanje IT troškova dovede do značjnih povećanja nekih drugih troškova. Primera radi, B2B poslovanje podrazumeva ozbiljnu investiciju u IT, ali sa druge strane dovodi do značajnih ušteda na drugim mestima. Preporuka je da se uvek ima u vidu šira slika, umesto prostog fokusa na IT.\nTekst za sledeću nedelju:\nInovacija je bolja od rezanja!


Obeležen Dan opštine Požega - Užice Oglasna Tabla\nPožega – U sali Sportsko-kulturnog centra juče je održana Svečana akademija povodom Dana opštine Požega.\nNakon prikazivanja kratkog filma o postignutim rezultatima opštine u protekloj godini, gostima se prvo obratila predsednica Skupštine Zorica Mitrović, koja je izrazila ogromnu zahvalnost svim Požežanima koji svakodnevno podržavaju rad opštine.\n„Ja danas imam čast da vam se pohvalim da sam imala tu privilegija da učestvujem u kreiranju bolje budućnosti u našem gradu, da popravljam stvari koje nisu bile dovoljno dobre i da budem deo tima koji je brinuo o Požežanima, i koji će i dalje brinuti o njima“, istakla je predsednica Skupštine.\nSvim prisutnima, zatim se obratio i prvi čovek opštine Požega, dr Milan Božić, koji je govorio o radu opštine u prethodnom periodu, uspesima i planovima za dalje.\n„ Suštinu našeg političkog i svakovrsnog delovanja predstavlja težnja za utemeljenjem autoriteta lokalne samouprave, odgovornost za svakodnevne probleme građana, kreiranje povoljnog poreskog i privrednog ambijenta privlačnog za mnoge razvojne investicije i projekte, čime obezbeđujemo podizanje kvaliteta života u opštini Požega“, naglasio je predsednik.\nPotom su se kao govornici ređali specijalni gosti, prijatelji opštine Požega, pa je tako svoju zahvalnost izrazio i Marko Diaci, župan prijateljske opštine Šentjur, zatim i predstavnik sa Kosova i Metohije, Miodrag Mijo Radovanović. Takođe, prisutnima se obratio i narodni poslanik Krsto Janjušević, kao i Goran Petronijević, predstavnik rusko-srpskog prijateljstva.\nZnačajan deo Akademije bio je posvećen i dodeljivanju nagrada najuspešnijim građanima, koji su kroz lične uspehe i ogromna dostignuća promovisali svoju opštinu na najbolji način, kako u Srbiji, tako i u svetu. Opštinsko priznanje u vidu povelje dobile su Ruska humanitarna misija na Balkanu, kao i Narodna biblioteka Požega, dok se među brojnim dobitnicima priznanja u vidu plakete sa grbom opštine nalaze i Gordana i Milenko Šmakić, prosvetni radnici u penziji, Svetozar Toza Mihailović, predsednik FK „Crvena Zvezda“, istaknuti vajar Dragan Jovićević Macola, Zoran Đukić, vlasnik Etno sela u Tometinom polju. Pohvaljeni su višestruki dobrovoljni davaoci krvi, a novčanu nagradu dobili su učenici OŠ „Petar Leković“ Đurđina Mihailović i Đorđe Polugić, zatim Svetlana Prodanović, vaspitačica u PU „Olga Jovičić Rita“, medicinska sestra Anita Zelenović, Radojko Urošević, višestruko nagrađivani šahista i Bojan Radović, sportski ribolovac.\nNa ogromno oduševljenje svih prisutnih, za kulturno-umetnički program bila je zadužena pevačica raskošnog glasa, Merima Njegomir.\nPovodom Dana opštine, sinoć je i na prepunom gradskom trgu svoj koncert održao Haris Džinović. O oduševljenju građana najbolje svedoči možda i rekordan broj posetilaca koji prema nekim procenama prelazi i brojku od četiri hiljade. Čak ni nešto hladnije veče i kiša koja je sve do početka koncerta padala nije omelo građane Požege, ali i okolnih gradova, da više od dva sata uživaju uz najveće hitove poznatog pevača.\nOdržano takmičenje u odbojci za učenice osnovnih škola u okviru OSIURS-a (FOTO)


Golden stejt izjednačio: Lebron Džejms "zakazao" sa 20 poena\nGolden stejt izjednačio: Lebron Džejms “zakazao” sa 20 poena\nKošarkaši Golden stejta pobedili su u noći između četvrtka i petka ekipu Klivlenda sa 103:82 i tako izjednačili na 2:2 u finalu NBA lige.\nVoriorse su do pobede na gostujućem terenu predvodili MVP regularnog dela sezone Stefon Kari i Andre Iguodala sa po 22 poena, dok je Drajmond Grin dodao 17.\nGolden stejt je ovom pobedom izbegao treći uzastopni poraz, što im se nije dogodilo od početka sezone.\nNa drugoj strani, u poraženoj ekipi najbolji je bio Timofej Mozgov sa 28 poena, uz 10 skokova, dok je Lebron Džejms postigao “samo” 20 poena, duplo manje nego u prethodnom meču, ali i u celoj finalnoj seriji. I pored lošije partije ponovo je bio na korak od “tripl-dabl” učinka, jer je uz 20 poena upisao i 12 skokova i osam asistencija.\n“U napadu smo bili užasni. Ima dana kada se napad jednostavno ne pojavi”, rekao je Džejms posle utakmice.\nKlivlend je utakmicu otvorio sa 7:0, ali je Golden stejt potom zaigrao bolje i na prvi odmor otišao sa sedam poena prednosti. Voriorsi su potom u drugoj deonici stigli i do dvocifrene prednosti.\nTu prednost su održavali do kraja treće deonice kada je Klivlend, predvođen Mozgovim, smanjio na samo tri poena zaostatka. Međutim, Kari je u finišu treće četvrtine postigao tri poena i odveo svoju ekipu na plus šest, što je bio uvod u trijumf Golden stejta.\nPosle samo dva minuta igre u poslednjoj četvrtini Voriorsi su ponovo imali deset poena više, da bi ta prednost samo rasla do kraja meča. Golden stejtu je u tim momentima dosta “pomogao” i očigledno umoran Džejms, koji nije uspeo da ubaci nijedan poen u poslednjoj četvrtini.\n“Večeras smo došli sa mentalitetom da moramo da dobijemo ovu utakmicu”, rekao je Kari nakon meča.\nNaredna, peta utakmica finala NBA lige na programu je u noći između nedelje i ponedeljka u Orakl Areni.\nTeodosić sedmi favorit za najboljeg rukija NBA lige\nBogdan stigao u SAD: Spreman sam za Sakramento i NBA


Haški osuđenici moraju kaznu zatvora izdržavati u Srbiji | Srpska radikalna stranka\nHaški osuđenici moraju kaznu zatvora izdržavati u Srbiji\nSrpska radikalna stranka ponovo zahteva da predstavnici vlasti u Srbiji učine sve što je u njihovoj moći da se omogući haškim osuđenicima služenje kazne zatvora u Srbiji. Srpski zvaničnici moraju koristiti sve bilateralne razgovore za ispunjenje ovog cilja.\nUslovi u kojima kaznu izdržavaju prvi predsednik Republike Srpske Radovan Karadžić i predsednik Republike Srpske Krajine Milan Martić krajnje su nehumani i nedostojni čoveka. Predstavnici vlasti o tome moraju da razgovaraju i sa predstavnicima Haškog tribunala koji su odgovorni za sve Srbe koji su tamo osuđeni, uglavnom bez i jedne krivice.\nSrbija je u ranijem periodu izručivala Srbe Haškom tribunalu i ispunjavala sve uslove tog nazovi suda i zato ima obavezu da prati uslove u kojima Srbi izdržavaju zatvorske kazne i da utiče na poboljšanje uslova u zatvorima u kojima su smešteni, a rešenje problema je da svi Srbi ostatak kazne služe u Srbiji.


World News in Bosnian — новости за 17 мая 2021 года от 123ru.net\nMOK pokrenuo istragu u slučaju beloruske olimpijke\nEvropska unija pozvala je Rusiju da ukine svoj kontroverzni zakon o “stranim agentima” koji se koristi za ciljanje sve većeg broja medija na ruskom jeziku, uključujući i Radio Slobodnu Evropu. Poziv kojeg je 17. maja uputio glasnogovornik šefa Evropske unije za vanjske poslove Josepa Borrella, dolazi dok ruske vlasti šire svoje ciljeve devetogodišnjeg zakona, uključujući i njegovu provedbu. Prošle sedmice su sudski ovršitelji pokrenuli proces oduzimanja imovine moskovske redakcije Radija Slobodna Evropa... Читать дальше...\nIslamska zajednica Kosova je izrazila zabrinutost zbog toga što se dva do tri različita i neovlašćena primerka Kurana - svete knjige islamske religije - tajno distribuiraju na Kosovu. Prema Islamskoj zajednici Kosova, to rade ljudi koji pripadaju sekti Ahmedija, za koju navode da "deli" vernike. Islamska zajednica Kosova dodaje i da članovi ove grupe poriču da je poslanik Muhamed poslednji božiji poslanik, kako to veruju muslimanski vernici. Sa druge strane, Muslimanski džemat (džemat je organizacioni oblik zajednice muslimana... Читать дальше...\nAnesteziologinje, koje su 5. maja dale otkaz u Kliničkom centru Univerziteta u Sarajevu (KCUS) pozvane su u Tužilaštvo Bosne i Hercegovine (BiH) potvrdio je za Radio Slobodna Evropa (RSE) njihov advokat Vlado Adamović. „Dio anesteziologinja, od njih ukupno 13, dalo je već izjavu u svojstvu svjedoka“, rekao je Adamović za RSE. O razlozima zbog kojih su dale otkaz u KCUS nijedna od anesteziologinja još uvijek ne želi javno da govori. Njihov advokat Vlado Adamović kazao je kako napuštaju Klinički centar... Читать дальше...\nGeneralni sekretar NATO potvrdio je da nema nikakvih izmena u mirovnoj misiji KFOR na Kosovu. “Svih 30 saveznika NATO-a, uključujući i Sjedinjene Američke Države, posvećeni su KFOR misiji. Misija KFOR-a je najopipljiviji i najkonkretniji izraz posvećenosti NATO-a celom regionu”, poručio je šef Severoatlantskog saveza. Prvi čovek Alijanse izneo je ove navode nakon susreta sa predsednikom Srbije Aleksadrom Vučićem koji je novinarima rekao da je “zadovoljan odgovorima koje je dobio”. “Imali... Читать дальше...\nNjemačka će od 7. juna prestati sa restrikcijom davanja vakcina za samo ranjive skupine, čime se otvara put vakcinacije za cijelu odraslu populaciju, rekao je u ponedjeljak ministar zdravstva Jens Spahn. Odluka o ukidanju prioriteta u vakcinaciji ne znači da će svi biti vakcinisani u junu rekao je Spahn ukazujući na poteškoće u logistici i isporuci. On je također ponovio vladino obećanje da će svaki stanovnik Njemačke koji želi da se vakciniše protiv COVID-19 biti u mogućnosti to da učini tokom ljeta. Читать дальше...\nOdustajanje od slanja pješadijskog voda Vojske Crne Gore u misiju na Kosovu nije dobro za ugled Crne Gore kao članice NATO, ocijenio je bivši ministar odbrane Predrag Bošković rekavši da Crna Gora time pokazuje da zbog unutrašnjih političkih prilika nije sposobna da poštuje međunarodno preuzete obaveze. Vojska Crne Gore ove godine neće slati pješadijski vod u misiju KFOR-a na Kosovu, potvrđeno je Radiju Slobodna Evropa (RSE) u Ministarstvu odbrane. “Zbog situacije izazvane korona virusom i restrikcijama u budžetu, Vojska Crne Gore u 2021. Читать дальше...\nVisoki predstavnik u Bosni i Hercegovini podržava direktne investicije koje će podržati ekonomski rast BiH i prosperitet građana, ali svi poduzeti ili planirani akti i aktivnosti moraju biti u potpunosti u skladu s Ustavom BiH i odluka Ustavnog suda BiH, kazali su za Radio Slobodna Evropa (RSE) iz Ureda visokog predstavnika (OHR). Komentirajući polaganje kamena temeljca za izgradnju Hidroelektrane “Buk Bijela” na Drini, iz OHR-a su podsjetili i na odluku Ustavnog suda BiH prema kojoj se vode smatraju državnom imovinom. Читать дальше...\nSud u Moskvi potvrdio novčanu kaznu za Twitter\nMoskovski sud potvrdio je novčanu kaznu za Twitter zbog odbijanja da uklone objave koji su povezani sa nesankcionisanim skupovima na kojima su demonstranti izrazili podršku zatvorenom opozicionom političaru Alekseju Navaljnom. Okružni sud u Taganki presudio je 17. maja da je prošlomjesečna odluka da se Twitter kazni sa 43.200 dolara zbog neuklanjanja objava u kojima se tinejdžeri pozivaju da učestvuju u skupovima za Navaljnog bila ispravna i da žalba Twittera “nije bila dovoljna”. U odvojenim... Читать дальше...\nLideri Zapadnog Balkana na samitu procesa Brdo-Brioni. Vlade Srbije i Republike Srpske na zajedničkoj sjednici u BiH dogovorile nastavak infrastrukturnih projekata. Srbija i Republika Srpska počinju izgradnju hidroelektrane na Drini, uprkos apelaciji Ustavnom sudu BiH, ali i protivljenjima ekologa\nU Crnoj Gori je u posljednja 24 sata preminula je jedna osoba, a registrovano je 46 novoinficiranih korona virusom, saopštio je 17. maja Institut za javno zdravlje. Prema posljednjim podacima Instituta, u Crnoj Gori je akivno 1.341 slučajeva korona virusa. U Kliničkom centru Crne Gore životno je ugroženo 17 pacijenata od ukupno 41 pacijenta koji se nalaze na liječenju zbog korona virusa. U ovoj zemlji je početkom maja počeo proces masovne vakcinacije, a prema podacima Ministarstva zdravlja... Читать дальше...\nU zračnim napadima u ponedjeljak ujutro Izrael je ubio višeg palestinskog militantnog zapovjednika, dok su rakete ponovo ispaljene ka izraelskim gradovima u napadima koji traju već sedam dana. Ubistvo Hussama Abu Harbeeda, zapovjednika na sjeveru Gaze, vjerovatno će izazvati žestok odgovor militantne skupine koja se bori zajedno sa Hamasom. Izraelska vojska saopštila je da je Harbeed stajao iza “nekoliko protutenkovskih raketnih terorističkih napada na izraelske civile”. Oni su također saopštili... Читать дальше...\nU Bosni i Hercegovini od 2017. godine nisu napravljeni konkretni pomaci u osiguravanju stvarne ravnopravnosti LGBTIQ osoba, sopštila je u ponedeljak 17. maja Institucija ombudsmena za ljudska prava BiH. Navodi se kako u pgledu zakonskog okvira u BiH nisu preduzeti konkretni koraci ka uređenju zajednice života istopolnih osoba, dok pojam interspolnosti nije definisan pozitivnim propisima koji su na snazi u Bosni i Hercegovini. Po pitanju zaštite pojedinačnih prava, prisutan je i dalje govor mržnje... Читать дальше...\nŠest medijskih udruženja u Srbiji potpisalo je u ponedjeljak 17. maja u Kragujevcu memorandum o saradnji, čime je formirana Koalicija za slobodu medija, koja je najavila da će se zalagati za poboljšanje stanja na medijskoj sceni u Srbiji, položaja medija i novinara. Memorandum su potpisali predstavnici Asocijacije medija, Asocijacije onlajn medija, Nezavisnog društva novinara Vojvodine, Nezavisnog udruženja novinara Srbije, Poslovnog udruženje Asocijacije lokalnih i nezavisnih medija "Lokal Pres" i Slavko Ćuruvija Fondacije. Читать дальше...\nU poslednja 24 sata u Srbiji je od posledica zarazne bolesti COVID-19 preminulo još 15 osoba, dok je 575 novoobolelih, među 9.329 testiranih, saopštilo je Ministarstvo zdravlja na zvaničnom sajtu 17. maja. Ukupan broj preminulih od početka epidemije je 6.696, dok je procenat smrtnosti 0,95. U bolnicama u Srbiji trenutno se nalazi 2.681 oboleli, a 93 pacijenta su na respiratorima. U ustanovama socijalne zaštite za smeštaj korisnika i domovima za smeštaj odraslih i starih zaražena su 23 korisnika i 81 zaposleni... Читать дальше...\nČlanovi Predsjedništva BiH, Dodik, Komšić i Džaferović, učesnici sastanka Brdo – Brioni procesa. Zajednička sjednica vlada Republike Srpske i Srbije održana u Istočnom Sarajevu. U Foči položen kamen temeljac za izgradnju HE Buk-Bijela, uprkos odlukama Ustavnog suda BiH da je ta gradnja nezakonita.\nLider iz zemalja Zapadnog Balkana, će u utorak, 18 maja u Briselu učestvovati na radnoj večeri čiji je domaćin šef evropske diplomatije, Josep Borell (Žozep Borelj). Portparol Evropske unije (EU), Peter Stano je novinarima rekao da nakon što određeno vreme nije bilo specifičnih kontakata, visoki evropski predstavnik za spoljnu politiku i bezbednost, je odlučio je od obnovi tu tradiciju koja je postojala prije par godina i da ima redovne kontakte sa partnerima iz regiona. „Večera je logički... Читать дальше...\nPoverenica Srbije za zaštitu ravnopravnosti Brankica Janković poručila je u ponedeljak, 17. maja, da se "pripadnici LGBT populacije i dalje suočavaju sa problemima u ostvarivanju svojih prava, socijalnom distancom, omalovažavanjem, pa i nasiljem", zbog čega treba nastaviti aktivnosti usmerene na unapređenje njihovog položaja. Ona je povodom obeležavanja Međunarodnog dana borbe protiv homofobije, transfobije i bifobije, u saopštenju istakla da LGBT sugrađani ne smeju biti diskriminisani zbog svog rodnog identiteta ili seksualne orijentacije. Читать дальше...\nRuski sud odgodio saslušanje o ‘ekstremizmu’ organizacije Navaljnog\nRuski sud odgodio je ročište za slučaj protiv političke mreže zatvorenog kritičara Kremlja Alekseja Navaljnog kako bi utvrdio da li bi njegova organizacija trebala biti proglašena "ekstremističkom", prenosi redakcija Radija Slobodna Evropa na engleskom jeziku. Očekivalo se da će Gradski sud u Moskvi 17. maja doneti odluku po predlogu tužioaca kojom će se označiti tri organizacije povezane s Navaljnim - Fondacija za borbu protiv korupcije (FBK), Fondacija za zaštitu prava građana (FZPG) i regionalno sedište Navaljnija - "ekstremistički". Читать дальше...\nU zajedničkoj deklaraciji nakon samita Brdo-Brioni Evropska unija se poziva da ubrza pregovore sa državama Zapadnog Balkana, saopštio je slovenački predsednik Borut Pahor nakon sastanka regionalnih lidera na Brdu kod Kranja u Sloveniji. Pahor je na Tviteru objavio i tekst zajedničke deklaracije koja je, kako je rekao, usvojena nakon trosatnih pregovora na samitu koji je okupio predsednike država Zapadnog Balkana i dve članice Evropske unije (EU) - Slovenije i Hrvatske. "Pozivamo Evropsku uniju da region Zapadnog Balkana posmatra u celini... Читать дальше...\nLideri Zapadnog Balkana na samitu procesa Brdo-Brioni. Srbija i Republika Srpska počinju izgradnju hidroelektrane na granici BiH i Srbije, uprkos odlukama Ustavnog suda BiH da je gradnja nezakonita. Profesor Međunarodnog prava Afrim Hoti ocenjuje da NATO i UN još neće povući svoje misije sa Kosova\nMinistrica vanjskih poslova Bosne i Hercegovine Bisera Turković saopštila je u ponedjeljak, 17. maja, da ne postoji saglasnost Bosne i Hercegovine za izgradnju hidroelektrane Buk-Bijela. U Foči, opštini na istoku Bosne i Hercegovine (BiH), u ponedeljak 17. maja položen je kamen temeljac za izgradnju hidroelektrane Buk-Bijela na rijeci Drini, čiju gradnju će finansirati elektroprivrede Srbije i Republike Srpske (RS) u iznosu 220 miliona eura. Kamen temeljac položili su premijerka Vlade Srbije Ana Brnabić i premijer RS Radovan Višković. Читать дальше...\nGrupa radnika Kantonalnog javnog komunalnog poduzeća (KJKP) GRAS iz Sarajeva u utorak 18. maja u 7 sati stupit će u štrajk glađu, jer nisu dobili zarađene plaće, saopšteno je iz Sindikata radnika ovog poduzeća. Sarajevo: Federalna policija oduzima dokumentaciju preduzeću GRAS Kako je izjavio za Radio Slobodna Evropa (RSE) Amir Muminović, predsjednik Sindikata GRAS-a radnici nisu dobili dva mjeseca plaće i nije izvjesno kada će ih dobiti. „Organizovali smo u krugu poduzeća skup i pokrenuli niz drugih aktivnosti... Читать дальше...\nBosanskohercegovački entitet Republika Srpska (RS) i susjedna država Srbija u ponedjeljak (17. maja) postavili su kamen temeljac za prvu od tri hidroelektrane (HE) koje će zajedno graditi na rijeci Drini, prije nego se Ustavni sud BiH izjasnio da li je zakonit ovaj projekat raspolaganja vodnim resursima koji su dobro države Bosne i Hercegovine (BiH). "Ovaj konkretan slučaj nema nikakve veze sa Bosnom i Hercegovinom (BiH) i Vlada Srbije nije imala potrebu da razgovara sa nekim drugim osim sa Vladom RS"... Читать дальше...\nLideri Zapadnog Balkana sastaju se danas u Sloveniji na samitu procesa Brdo-Brioni. Iz Vlade najavljuju da budžet neće sadržati drastične ekonomske mjere, a iz privrednih asocijacija upozoravaju na posljedice podizanja akciza. Da li bi Hrvatska mogla blokirati prijem Srbije u Evropsku uniju?\nVišković i Brnabić: BiH nije nadležna, Srbija strani investitor za izgradnju HE Buk-Bijela\nRadovan Višković, predsjednik Vlade Republike Srpske izjavio je u ponedjeljak, 17. maja u Istočnom Sarajevu, kako Bosna i Hercegovina nije nadležna za izgradnju hidroelektrane (HE) Buk-Bijela. Višković je ovo izjavio nakon zajedničke sjednice Vlade Republike Srpske i Vlade Srbije. „Granica između Republike Srbije, Crne Gore i Bosne i Hercegovine nije Drina u Brodu na Drini, nego je to isključivo teritorija Republike Srpske i koncesija je u nadležnosti Komisije za koncesije Republike Srpske. Vlada... Читать дальше...